hotchpotch/miracl-hf-unified huggingface dataset:
เกรเดียนต์
ในแคลคูลัสเวกเตอร์ เกรเดียนต์ของสนามสเกลาร์คือสนามเวกเตอร์ที่ชี้ไปในทิศทางของอัตราการเพิ่มขึ้นที่ใหญ่ที่สุดของสนามสเกลาร์และมีขนาดที่เป็นอัตราของการเพิ่มขึ้น ตัวอย่างง่าย ๆ เช่น การเปลี่ยนแปลงในปริภูมิของปริมาณใด ๆ สามารถแสดง (เช่น แบบภาพกราฟิก) ได้โดยใช้ความชัน (slope) ในวิชาคณิตศาสตร์, เกรเดียนต์เป็นลักษณะทั่วไปของแนวคิดตามปกติของอนุพันธ์กับฟังก์ชันของหลายตัวแปร (functions of several variables) ถ้า เป็นฟังก์ชันอนุพันธ์ของหลายตัวแปรที่เรียกว่า "สนามสเกลาร์" เกรเดียนต์ของมันคือเวกเตอร์ของอนุพันธ์ย่อย n ของ f ดังนั้นจึงเรียกค่าฟังก์ชันเวกเตอร์ (vector-valued function) ที่ได้ว่าเป็น สนามเวกเตอร์ (vector field)
สรธัญ รัตนรุ่งศรี
สรธัญ รัตนรุ่งศรี หรือ มินนี่ เกิดเมื่อวันที่ 1 สิงหาคม พ.ศ. 2520 เป็นนักแสดงชาวไทย
สรธัญ รัตนรุ่งศรี ชื่อเล่น มินนี่ เกิดเมื่อวันที่ 1 สิงหาคม พ.ศ. 2520 เกิดที่กรุงเทพมหานคร เป็นนักแสดงชาวไทยพี่มิ้นพี่แมงได้ร่วมขับร้องเพลงน้ำตาแผ่นดินร่วมกับวีเจคนอื่นๆ และพี่ๆดาวรุ่งลูกทุ่งไทยแลนด์ 2550เพลงน้ำตาแผ่นดินด้วยสำนึกในพระกรุณาธิคุณสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาส ราชนครินทร์ สถานีทีแชนแนลได้จัดทำเพลง "น้ำตาแผ่นดิน" เพื่อร่วมน้อมรำลึกถึงพระองค์ท่าน ในการนี้ได้ผู้ประพันธ์เนื้อร้องคือ คุณไมตรี นิยมแสง และคุณไพฑูร์ ขันทอง ส่วนทำนองและเรียบเรียงเสียงประสานโดย คุณไมตรี นิยมแสง และได้น้องๆ ดาวรุ่งลูกทุ่งไทยแลนด์ 2550 ร่วมกันขับร้อง..
เนื้อเพลง น้ำตาแผ่นดินเนื้อร้อง - ไมตรี นิยมแสง / ชาติศักดิ์ พัฒนเผ่าพันธุ์ทำนอง - ไมตรี นิยมแสงเรียบเรียงเสียงประสาน - ไมตรี นิยมแสง
รถไฟใต้ดินหนานจิง
รถไฟใต้ดินหนานจิง เป็นเส้นทางรถไฟฟ้าในเมืองหนานจิง เปิดให้บริการครั้งแรกในปี ค.ศ. 2005 ปัจจุบันมีสองเส้นทาง ระยะทาง
พระสังวรกิจโกศล (ทองคำ ยสสุวณฺโณ)
พระสังวรกิจโกศล (ทองคำ ยสสุวณฺโณ/แจ้งกรณ์) อดีตเจ้าอาวาสวัดหนองโว้ง เป็นพระภิกษุในพระพุทธศาสนา ที่มีคุณูปการต่องานสาธารณะสงเคราะห์ โดยเป็นผู้ก่อตั้งโรงพยาบาลศรีสังวร อุปถัมภ์โรงพยาบาลพุทธชินราช โรงพยาบาลสุโขทัย รวมทั้งเป็นผู้ก่อตั้งวัดศรีสังวร นอกจากนี้ท่านยังเป็นเกจิย์คณาจารย์ที่มีการจัดสร้างวัตถุมงคลหลายรุ่น เพื่อจัดมอบให้แก่ศิษย์ที่เคารพนับถือ
เจ้าคุณสังวรกิจโกศล นามเดิมว่า ทองคำ แจ้งกรณ์ เกิดเมื่อวันอังคาร ขึ้น 11 ค่ำ เดือนอ้าย ปีฉลู จ.ศ. 1215 ตรงกับวันที่ 3 ธันวาคม พ.ศ. 2432 ณ บ้านหนองป่าตอ ตำบลท่าทอง (อำเภอวังไม้ขอน จังหวัดสวรรคโลก ในอดีต) อำเภอสวรรคโลก จังหวัดสุโขทัย เป็นบุตรคนที่ 7 ของ นายแจ้ง นางลูกจันทร์ แจ้งกรณ์ 
เมื่อ อายุ 18 ปี โยมมารดาได้นำไปฝาก พระอาจารย์แจ้ง สำนักวัดราชบูรณะ (วัดเลียบ) กรุงเทพฯ และได้บรรพชาเป็นสามเณรที่วัดเลียบ จากนั้นย้ายไปศึกษาพระธรรมวินัยที่วัดปทุมคงคา (วัดสำเพ็ง) ที่นี่นอกเหนือจากการศึกษาแล้ว ยังได้ฝึกหัดเทศน์มหาชาติ กัณฑ์กุมารและมัทรี จนกระทั่งครบบวช จึงได้กลับไป อุปสมบทที่วัดเกาะ ตำบลวัดเกาะ อำเภอศรีสำโรง จังหวัดสุโขทัย
ถ่านก้อนกระดุม
ถ่านก้อนกระดุม หรือถ่านนาฬิกา () คือแบตเตอรี่เซลล์เดี่ยว ที่มีรูปร่างกลมแบนหรือทรงกระบอกเตี้ย ขนาดเล็ก โดยทั่วไปจะมีเส้นผ่านศูนย์กลาง 5 จนถึง 20 มิลลิเมตร, สูง 1 ถึง 6 มิลลิเมตร ซึ่งจะขนาดเท่าๆ กับกระดุม จึงเป็นที่มาของชื่อ"ถ่านก้อนกระดุม"
เนื่องจากขนาดที่เล็ก และอายุการใช้งานที่ยาวนาน จึงนิยมใช้เป็นแหล่งจ่ายไฟสำหรับอุปกรณ์อิเล็กทรอนิกส์ขนาดเล็กหลายชนิด เช่น เครื่องคิดเลขพกพา, นาฬิกาข้อมือ และเครื่องช่วยฟัง
ชาวดี เชอร์ม็อค
ชาวดี เชอร์ม็อค หรือ เชอรี่ กมลวิศิษฎ์, ชาวดี กมลวิศิษฎ์ เป็นนักแสดงลูกครึ่งไทย-อเมริกัน ในสังกัดอาร์เอส
ชาวดี เชอร์ม็อค (ชื่อเล่น: เชอรี่) เป็นลูกครึ่งไทย-อเมริกัน คุณแม่ของเธอเป็นคนสุพรรณบุรี ส่วนคุณพ่อของเธอเป็นนายทหารจากประเทศสหรัฐอเมริกา เธอเกิดและเติบโตในประเทศไทยเมื่อวันที่ 13 กันยายน พ.ศ. 2531 เข้าสู่วงการโดยฐานะนักแสดงวัยรุ่น
เริ่มเข้าสู่วงการบันเทิงจากการแคสติ้งงานตั้งแต่ตอนอายุได้ประมาณ 15 ปี แล้วก็ถ่ายละครและโฆษณา 2 – 3 ชิ้น จากการไปเดินห้างแล้วก็มีพวกโมเดลลิ่งมาติดต่อให้ลองไปแคสงานดู จนได้เป็นนักแสดงในสังกัดอาร์เอส
เชอรี่ ถือว่าเป็นบุตรบุญธรรมของ คุณชูวิทย์ กมลวิศิษฎ์ นักการเมืองชาวไทย หัวหน้าพรรคและสมาชิกสภาผู้แทนราษฎรระบบบัญชีรายชื่อพรรครักประเทศไทย โดยเป็นลูกสาวของเพื่อนที่นำมาฝากให้ชูวิทย์ช่วยเลี้ยงดูตั้งแต่อายุ 4 ขวบ
เชอรี่จบการศึกษาระดับชั้นปริญญาตรี วิทยาลัยนานาชาติ มหาวิทยาลัยกรุงเทพ แล้วไปศึกษาต่อระดับชั้นปริญญาโท คณะมนุษยศาสตร์ มหาวิทยาลัยรามคำแหง
ปัจจุบัน กำลังคบหาดูใจกับ ต้น- ต้นตระกูล กมลวิศิษฏ์ บุตรชายของ ชูวิทย์ กมลวิศิษฎ์
อังคณา ทิมดี
จบการศึกษาจากโรงเรียนกรุงเทพการบัญชี เริ่มเข้าสู่วงการเมื่ออายุ 18 ปีจากการเข้าประกวดเวทีการประกวด Miss Bachelor ของ Bachelor Club และได้คว้าตำแหน่งอันดับสอง จากนั้นจึงได้เซ็นสัญญาเป็นนางแบบในสังกัดของคลับหนึ่งปี และมีผลงานถ่ายแบบ เดินแบบ รวมทั้งงานโฆษณาต่างๆ มากมาย ไม่ว่าเป็น โกดัก, ยาสระผมเฟลกซ์, รถซูซูกิ, ชุดว่ายน้ำไทรอัมพ์, เสื้อผ้า LTD รถยนต์ไดฮัทสุ มิร่า, เครื่องสำอางคาเนโบฯ และที่สร้างชื่อเสียงให้กับเธอที่สุด คือโฆษณาเนสกาแฟ เอ็กตร้า เชค ในช่วงฤดูร้อนปี พ.ศ. 2531 โดยออกมาในรูปแบบของ Shake Lady นับว่าเป็นต้นแบบสาวเชคเนสกาแฟคนแรกของประเทศไทย นอกจากนี้เธอยังมีรูปร่างที่ดีและสมส่วน และสามารถสวมใส่เสื้อผ้าได้หลากหลายรวมถึงชุดว่ายน้ำ จึงความโดดเด่นในการถ่ายแบบให้กับนิตยสารชั้นนำต่าง ๆ เป็นจำนวนมาก
ต่อมาอังคณาได้มีผลงานเพลงโดยเป็นสมาชิกของวงมะลิลา บราซิลเลี่ยน ที่ออกเพลงสไตล์แรกเก้ สังกัดคีตา เรคคอร์ดส ร่วมกับ วิระ บำรุงศรี (แดง), ปาริกา เทพสุขดี (เปิ้ล), นึกคิด บุญทอง (หนึ่ง) และ อิศราคม เอื้อพงษ์พันธ์ (เอว) โดยมีอัลบั้มเพลงออกมาสามชุด เพลงที่เธอร้องเองและสร้างชื่อเสียง คือ เพลง "ฟองสบู่" และ "อีกหน่อย" นอกจากนี้มียังมีผลงานการแสดงทั้งจอเงินและจอแก้ว เธอเคยได้รับการเสนอชื่อเข้าชิงนักแสดงนำหญิงยอดเยี่ยม จากเรื่อง "กะโหลกบางตายช้า กะโหลกหนาตายก่อน"
แอน อังคณาเคยเป็นหุ้นส่วนเปิดร้านอาหารกับเพื่อนย่านสุขุมวิท ธุรกิจกำลังไปได้ดีแต่กับโดนเพื่อนโกงจนหมดเป็นคดีความขึ้นศาลอยู่ 4-5 ปี สุดท้ายเพื่อนหุ้นส่วนมาขอโทษ จนแอน อังคณา ยกโทษให้กับสิ่งเพื่อนทำ ต่างคนต่างอยู่กันไป และธุรกิจอีกมากมายที่โดนโกงจนหมดสิ้นจากความไว้เนื้อเชื่อใจ
ปัจจุบันยังคงอยู่ในวงการบันเทิง รวมทั้งเขียนหนังสือเคล็ดลับความงามหลายเล่ม, ผลิตรายการ Perfect Life by Angkana ซึ่งออกอากาศทาง True Vision, บรรณาธิการหนังสือ Slim Up และเปิดร้านเสริมสวยร่วมกับเพื่อนชื่อ @3 Salon สยามสแควร์
รายการ Perfect Life by Angkana เป็นรายการเกี่ยวกับพาไปสถานที่ต่างๆ ทั้งร้านอาหาร และร้านความสวยความงามทั่วไป ซึ่งออกอากาศทาง True Vision แอน อังคณา ทุ่มเงินที่มีทั้งหมด ทุ่มแรงสุดตัวเพื่อรายการนี้ จนเรตติ้งพุ้งกระฉูด ปัจจุบัน รายการปิดตัวลงเนื่องจาก คนดูแลทางด้านการเงิน คือผู้จัดการส่วนตัว ที่ดูแลทุกๆอย่างเกี่ยวกับค่าใช้จ่ายทั้งหมดของรายการ โกงเงินไปจนหมดร่วม 10 ล้านบาท และหนีหายไปจนปัจจุบัน
ทำให้ แอน อังคณา มีหนี้สิ้นรุมเร้า จนต้องขายทุกอย่างเพื่อมาใช้หนี้ จึงนำพาให้เกิดโรคซึมเศร้าและไม่อยากเจอผู้คน
ช่วงเดือน ธันวาคม 2559 แอน อังคณาล้มป่วยเข้าโรงพยาบาล หมอวินิจฉัยว่าเป็นโรคภูมิแพ้เลือดตัวเอง สาเหตุมาจากความเครียดและการไม่ทานแป้งมาตลอด 20 ปี และเคยเป็นโรคซึมเศร้า ปัจจุบันอาการดีขึ้น 80% ร่างกายแข็งแรงขึ้น สามารถทำงานในวงการได้ปกติเหมือนเดิม
สายฟ้า เศรษฐบุตร
สายฟ้า เศรษฐบุตร (15 พฤษภาคม พ.ศ. 2518 - ) นักแสดง เกิดที่โรงพยาบาลกรุงเทพคริสเตียน จังหวัดกรุงเทพฯ เป็นบุตรชายของภิญโญ ทองเจือ อดีตพระเอกละคร และ ณัฐกานต์ เศรษฐบุตร นางแบบและนักแสดงผู้ล่วงลับ มีพี่ชายต่างมารดา คือ พีท ทองเจือ จบการศึกษาจากโรงเรียนไผทอุดมศึกษา, โรงเรียนหอวัง และระดับปริญญาตรีด้านการผลิตภาพยนตร์และโทรทัศน์ที่ Academy of Arts University ประเทศสหรัฐอเมริกา
เข้าสู่วงการครั้งแรกในปี พ.ศ. 2533 ขณะศึกษาชั้นมัธยมศึกษาปีที่ 4 เมื่ออายุ 15 ปี จากการชักนำของมิ่งขวัญ แสงสุวรรณ โดยเริ่มจากการถ่ายแบบนิตยสารดิฉัน และเล่มอื่นๆ รวมทั้งนิตยสารวัยรุ่นชื่อดังสมัยนั้น เช่น เธอกับฉัน, วัยหวาน ฯลฯ และยังเขียนคอลัมน์คุยกับสายฟ้า ในหนังสือวัยหวานอีกด้วย ต่อมาในปี พ.ศ. 2534 จึงได้เข้าเทสต์เพื่อแสดงภาพยนตร์ครั้งแรก เรื่อง "โก๊ะจ๋า ป่านะโก๊ะ" แต่รุจน์ รณภพ กลับสนใจให้เขาแสดงเป็นพระเอกวัยรุ่นในเรื่อง "ไม้อ่อน" ซึ่งต่อมาได้เปลี่ยนชื่อเป็น "ครั้งนี้โลกฉุดไม่อยู่" จากนั้นจึงแสดงภาพยนตร์วัยรุ่นต่อมาอีกหลายเรื่อง อีกทั้งยังแสดงละครทีวี ผลงานที่เด่น ได้แก่ "ชิงช้าชาลี", "ทางโค้ง", "ข้าวเปลือก" เป็นต้น นอกจากนี้ยังเป็นหนึ่งในพิธีกรรายการวัยรุ่น ชื่อ "4 บวก 1 ถึงจะเท่ห์" ร่วมกับ จักรกฤษณ์ อำมะรัตน์ (ต้น), สมชาย เข็มกลัด (เต๋า) และ ปราโมทย์ แสงศร (โมทย์) ก่อนที่จะหยุดงานบันเทิงในปี พ.ศ. 2536 เพื่อไปศึกษาต่อด้านการผลิตภาพยนตร์และโทรทัศน์ (Picture and Television) ที่สหรัฐอเมริกา เมื่อจบการศึกษาได้กลับมาทำงานเบื้องหลังรายการต่างๆ ก่อนหน้านี้เคยกำกับโฆษณาให้กับบริษัทแมทชิ่ง และบริษัทกันตนา ปัจจุบันเป็นผู้บริหารช่องกรังด์ปรีซ์ ชาแนล สถานีที่ให้ความรู้เกี่ยวกับรถยนต์ ร่วมกับ พีท ทองเจือ ผู้เป็นพี่ชาย เขาได้ทุ่มเทกับสถานีในการผลิตหลายรายการ ทั้งเป็นผู้อำนวยการผลิตรายการให้กับบริษัท ออโต้ – ไลฟ์ จำกัด และ ผู้ผลิตรายการ "เพชรตาแมว" จนได้รับรางวัล "ช่อสะอาด" ประจำปี 2555 ในฐานะของกรังด์ปรีซ์และออโต้–ไลฟ์ ร่วมกับ คุณอโณทัย เอี่ยมลำเนา รองประธานกรรมการบริหาร บริษัท กรังด์ปรีซ์ อินเตอร์เนชั่นแนล จำกัด และประธานเจ้าหน้าที่ฝ่ายบริหาร เมื่อวันที่ 20 กันยายน พ.ศ. 2555 
ฯลฯ
โรงเรียนกีรติศึกษา
โรงเรียนกีรติศึกษา (Keeratisuksa School) อ.ปากช่อง จ.นครราชสีมา 30130 โทร044-279947 เป็นโรงเรียนเอกชนสังกัดสำนักงานคณะกรรมการการศึกษาเอกชน(สช.) กระทรวงศึกษาธิการ 
ก่อตั้งโดยนางสิรดา นิมมานนท์ ปัจจุบัน มี ผศ.วัลลภ นิมมานนท์ เป็นผู้รับใบอนุญาต นายณัฐภัทร นิมมานนท์ เป็นผู้จัดการ
ผู้ทรงคุณวุฒิ ดร.ชัยณรงค์ คูณคณะ : ที่ปรึกษา ดร.ฉัตยาพร เสมอใจ
รายชื่อผู้อำนวยการตั้งแต่อดีตจนถึงปัจจุบัน
1.นายพจน์สรรค์ โภชนา
2.นางกัญญาภัค ตั้งประเสริฐ
3.นางวณิชชา ณิชพิมพ์
เปิดสอนในระดับก่อนวัยเรียน(เนอสเซอรี่) อนุบาล ประถมศึกษา และมัธยมศึกษาตอนต้น
มีจำนวนครูและบุคลากรจำนวน 36 คน จำนวนนักเรียนชายหญิงปัจจุบัน2556 จำนวน 600 คน
อเมริกันไอดอล ฤดูกาลที่ 4
อเมริกันไอดอล ฤดูกาลที่ 4 ออกอากาศตอนแรกเมื่อวันที่ 18 มกราคม พ.ศ. 2548 และออกอากาศตอนสุดท้ายในวันที่ 25 พฤษภาคม พ.ศ. 2548 โดยมี ไรอัน ซีเครสท์ รับหน้าที่เป็นพิธีกร และมี แรนดี แจ็คสัน, พอลลา อับดุล และ ไซมอน คาวเวลล์ รับหน้าที่กรรมการตัดลินในฤดูกาลนี้
ผู้ชนะในฤดูกาลนี้คือ แคร์รี อันเดอร์วูด สาวจากโอคลาโฮมา ในฤดูกาลนี้มียอดโหวตรวมทั้งหมดประมาณ 500 ล้านโหวต เฉพาะในรอบสุดท้ายของฤดูกาลนั้นมีจำนวนโหวต 37 ล้านโหวต
รอบคัดเลือกนั้นถูกจัดขึ้นในเมืองต่างๆ ดังนี้
จากรอบคัดเลือกนั้น มีผู้ผ่านเข้าสู่รอบสัปดาห์ฮอลลีวูดทั้งหมด 193 คน ผู้เข้าแข่งขันทั้งหมดถูกแบ่งออกเป็นกลุ่มชายและกลุ่มหญิงเพื่อทำการแสดง โดยทั้งสองกลุ่มจะทำการแสดงกันคนละวัน การคัดเลือกนั้นถูกจัดขึ้นที่ โรงละครออร์เฟี่ยม ในลอสแอนเจลิส โดยผู้เข้าแข่งขันจะต้องเลือกเพลงจาก 12 เพลงที่โปรดิวเซอร์ได้กำหนดไว้เพื่อทำการแสดงกับเปียโน และหลังจากจบการแสดงกลุ่ม ผู้ที่ทำผลงานได้ไม่ดีจะถูกคัดออกไป โดยมีผู้ที่ต้องออกจากการแข่งขันในรอบนี้ไปทั้งหมด 96 คน (ถูกคัดออก 95 คนและขอออกเอง 1 คน) เหลือผู้เข้าแข่งขัน 97 คนที่ผ่านเข้าสู่รอบต่อไปนั่นคือรอบการแสดงกลุ่ม ซึ่งเพลงที่ใช้ในการแสดงในรอบนี้ได้แก่ "I Can't Help Myself" ของ เดอะ โฟร์ ท็อปส์, "Get Ready" ของ เดอะเทมป์เทชันส์, "Jump Shout Boogie" ของ แบร์รี แมนิโลว์, "Please Mr. Postman" ของ เดอะมาร์เวลเลทส์ และ "Where Did Our Love Go" ของ เดอะซูพรีมส์ และหลังจากจบรอบนี้เหลือผู้เข้าแข่งขัน 75 คนผ่านเข้าสู่รอบต่อไป
ในรอบสุดท้าย ผู้ผ่านเข้ารอบจะได้ทำการแสดงแบบร้องเพลงสดต่อหน้าคณะกรรมการ และหลังจากการแสดงสิ้นสุดลง ผู้เข้าแข่งขันถูกแบ่งออกเป็น 4 กลุ่มเพื่อประกาศผล จากนั้น 2 จาก 4 กลุ่มถูกคัดออก ทำให้เหลือผู้ผ่านเข้ารอบเพียง 44 คนเท่านั้น และหลังจากกรรมการได้ทำการปรึกษากันแล้ว จึงได้ทำการคัดเลือกผู้ผ่านเข้ารอบเซมิไฟนอล 24 คนสุดท้าย แบ่งเป็นฝ่ายชาย 12 คน และฝ่ายหญิง 12 คน
ในฤดูกาลนี้ได้มีการจำกัดเพศของผู้ที่ผ่านเข้ารอบเพื่อให้มีความเท่าเทียมกัน โดยมีผู้ผ่านเข้ารอบเซมิไฟนอล 24 คน เป็นฝ่ายชาย 12 คนและฝ่ายหญิง 12 คน และในแต่ละสัปดาห์ของรอบเซมิไฟนอลนี้จะคัดผู้เข้าแข่งขันออกฝ่ายละ 2 คน เพื่อให้เหลือฝ่ายละ 6 คน เข้าสู่รอบ 12 คนสุดท้ายต่อไปหมายเหตุ: "เหว 3 คน" หมายถึงผู้เข้าแข่งขันที่มีคะแนนน้อยที่สุด 1 ใน 3 ของสัปดาห์นั้น และถูกประกาศให้ผ่านเข้ารอบไปก่อน ส่วน "เหว 2 คน" นั้นหมายถึงผู้เข้าแข่งขันที่มีคะแนนน้อยที่สุด 1 ใน 3 ของสัปดาห์นั้น และถูกประกาศให้ผ่านเข้ารอบเป็นคนสุดท้าย ทั้งนี้อาจหมายถึงหรือไม่ได้หมายถึงลำดับคะแนนของผู้เข้าแข่งขันแต่อย่างใด
รถไฟใต้ดินเนเปิลส์
รถไฟใต้ดินเนเปิลส์ () เป็นระบบขนส่งมวลชนในเมืองเนเปิลส์ ประเทศอิตาลี มีจำนวนสองเส้นทาง
รถไฟใต้ดินนิจนีนอฟโกรอด
รถไฟใต้ดินนิจนีนอฟโกรอด () หรือที่รู้จักกันในชื่อ รถไฟใต้ดินกอร์กี () เป็นเส้นทางรถไฟฟ้าในเมืองนิจนีนอฟโกรอด ประเทศรัสเซีย เปิดให้บริการในปี ค.ศ. 1985 จำนวน 14 สถานี ระยะทาง
รถไฟใต้ดินโนโวซีบีสค์
รถไฟใต้ดินโนโวซีบีสค์ () เป็นเส้นทางรถไฟฟ้าในเมืองโนโวซีบีสค์ ประเทศรัสเซีย เปิดให้บริการครั้งแรกในปี ค.ศ. 1986 ระยะทาง จำนวน 13 สถานี
รถไฟใต้ดินเนือร์นแบร์ค
รถไฟใต้ดินเนือร์นแบร์ค () เป็นเส้นทางรถไฟฟ้าที่ใหม่ที่สุดในประเทศเยอรมนี ตั้งอยู่ที่เมืองเนือร์นแบร์ค เริ่มดำเนินการในปี ค.ศ. 1972 ปัจจุบันมี 3 เส้นทาง จำนวน 46 สถานี ระยะทาง
รายชื่อตอนในโทริโกะ (อะนิเมะ)
โทริโกะ ฉบับอะนิเมะ ในประเทศญี่ปุ่น ผลิตโดยโตเอแอนิเมชัน ออกอากาศทางช่อง ฟูจิทีวี ตั้งแต่ปี พ.ศ. 2554 - ปัจจุบัน ทุกวันอาทิตย์ เวลา 9.00 -9.30 น. (ตามเวลาประเทศญี่ปุ่น)
และในประเทศไทย ได้ลิขสิทธิ์โดย Rose Media & Entertainment โดยผลิตออกมาในรูปแบบ VCD, DVD ออกอากาศทางช่อง โมเดิร์นไนน์ทีวี 
= เพลงประกอบ =
อิซมีร์
อิซเมียร์ ( "Smyrne"; ) เป็นมหานครในปลายสุดทางตะวันตกของอานาโตเลีย และเป็นเมืองอันดับที่สามมีประชากรมากที่สุด ในประเทศตุรกี. เป็นรองแค่อิสตันบูล กับอังการา และเป็นเมืองในทะเลอีเจียนที่มีประชากรหนาแน่นที่สุดรองจากเอเธนส์ โดยในปี ค.ศ. 2017 เมืองอิซเมียร์มีประชากร 3,028,323 คน ในสมัยโบราณเมืองนี้มีชื่อเรียกว่า "สเมอร์นา" (Smyrna)
ต่อไปนี้เป็นรายการของอิซเมียร์ของ เมืองพี่น้อง:
ดวลวาทะ The Arena Thailand
ดวลวาทะ The Arena Thailand เป็นรายการแข่งขันดวลวาทะในระดับมัธยมศึกษาหรือเทียบเท่า ตามหัวข้อที่กำหนดในแต่ละสัปดาห์ เพื่อให้แต่ละทีมได้ไหวพริบ การเสนอประเด็น ฝึกทักษะการเปลี่ยนความคิดเป็นวาทะ และการเปลี่ยนการฟังเป็นการรับข้อมูล ผลิตรายการโดย โต๊ะกลมโทรทัศน์ ในเครือเวิร์คพอยท์ ออกอากาศที่ไทยพีบีเอส โดยออกอากาศครั้งแรกในวันที่ 5 สิงหาคม  พ.ศ. 2556
! scope="col" | ฤดูกาล
! scope="col" | เริ่มออกอากาศ
! scope="col" | รอบชิงชนะเลิศ
! scope="col" | ผู้ชนะ
! scope="col" | รองชนะเลิศอันดับ 1
! scope="col" | รองชนะเลิศอันดับ 2
! scope="col" | รองชนะเลิศอันดับ 3
พัก ซันดารา
ปาร์ค ซานดารา(; เกิด 12 พฤศจิกายน ค.ศ. 1984)หรืออีกชื่อหนึ่ง ดารา (), เป็น นักร้อง นักแสดง นางแบบ ไอดอลชาวเกาหลีใต้ มีชื่อเสียงจากการเป็นสมาชิกเกิร์ลกรุ๊ปวง ทูเอนีวัน ภายใต้สังกัด YG Entertainment ดารามีน้องชาย และน้องสาว น้องชายของเขาชื่อจริง พัก ซังฮยอน หรือรู้จักภายชื่อซ็อนดุง เป็นสมาชิก บอยแบนด์ วง MBLAQ ภายใต้สังกัด J. Tune Entertainmentในเครือ JYP Entertainment
ดาราเกิดใน ปูซาน, เกาหลีใต้ . เมื่อเธออายุได้ 10 ปีครอบครัวของเธอย้ายไปอยู่ที่ ฟิลิปปินส์ จะเริ่มต้นธุรกิจทางการค้า
ต้นสังกัด YG Entertainment ประกาศว่ากลุ่มใหม่จะประกอบด้วยสมาชิกสี่คน เปิดตัวพฤษภาคม 2009 ทางวายจีได้ระบุว่า
ได้รับการฝึกอบรมเป็นเวลาสี่ปีและที่เปิดตัวอัลบั้มของพวกเขาจะมีเพลงที่ผลิตโดย 1TYM's leader, Teddy Park and G-Dragon of Big Bang.ตอนแรกทางชื่อวง 21 แต่พอภายหลังได้เปลี่ยนเป็น 2NE1 สมาชิกมี 4คน Bom , Minzy และ CL .
หลังจากที่กลุ่มปล่อยซิงเกอร์ I DON'T CARE และได้ปล่อยซิงเกอร์ Follow Me"สำหรับสัปดาห์ของวันที่ 13 กุมภาพันธ์ เพลงของได้ที่1
เพลงธีมสำหรับ Samsung Corby 
ในเดือนตุลาคมของปีเดียวกัน 2NE1 กลับมาพร้อมกับครั้งแรกที่ยาวเต็มรูปแบบสตูดิโออัลบั้มของพวกเขาเปิดตัว To Anyone ซึ่งได้รับการปล่อยตัวเมื่อ 9 กันยายน 2010 โปรโมชั่นเริ่มต้นด้วยการแสดงพร้อมกันในสามแทร็คที่ชื่อของอัลบั้ม "Clap Your Hands", "Go Away" และ"Can't Nobody".และเพลง It Hurts (Slow)ถูกปล่อยออกมาวันที่ 31 ตุลาคมสำหรับวันฮาโลวีน อัลบั้มรวบรวมความสำเร็จอย่างมากและ 2NE1 ได้รับรางวัลรวม 11 ครั้งในรายการเพลงต่างๆจากโปรโมชั่นของพวกเขา ยอดขายกว่า150,000 เล่ม
จูรง
จูรง () เป็นเขตอุตสาหกรรมแห่งหนึ่งในประเทศสิงคโปร์
เซมบาวัง
เซมบาวัง () เป็นเขตวางผังเมืองขนาด 7.08 ตารางกิโลเมตรทางเหนือของนครรัฐสิงคโปร์ มีประชากรทั้งหมด 58,700 คน
ซรังกูน
เซรางกูน () เป็นเขตวางผังเมืองขนาด 7.37 ตารางกิโลเมตรทางตอนกลางของนครรัฐสิงคโปร์ มีประชากรทั้งหมด 75,600 คน
รถไฟใต้ดินเทศบาลโอซากะ
รถไฟใต้ดินเทศบาลโอซากะ (大阪市営地下鉄) เป็นเส้นทางรถไฟฟ้าในเมืองโอซากะและปริมณฑล ภูมิภาคคันไซ มีผู้โดยสารประมาณ 13 คนต่อวัน ดำเนินการโดยการคมนาคมเทศบาลโอซากะ
รถไฟใต้ดินออสโล
รถไฟใต้ดินออสโล ( หรือ หรือ " T-banen") เป็นเส้นทางรถไฟฟ้าขนาดใหญ่ในกรุงออสโล ประเทศนอร์เวย์ ดำเนินการโดย Oslo T-banedrift ปัจจุบันมีหกเส้นทาง ระยะทางทั้งสิ้น ผู้โดยสาร 221,917 คนต่อวัน (2011) ต่อจำนวนสถานีรถไฟฟ้า 95 สถานี โดย 16 สถานี เป็นสถานีใต้ดิน
รถไฟใต้ดินปัลมา
รถไฟใต้ดินปัลมา (, ) เป็นเส้นทางรถไฟฟ้าในเมืองปัลมา ปัจจุบันมีจำนวน 9 สถานี ก่อสร้างระหว่างปี ค.ศ. 2005 ถึง 2007 งบประมาณ 312 ล้านยูโร เปิดให้บริการวันที่ 25 เมษายน ค.ศ. 2007
ผ้าย้อมคราม
ผ้าย้อมคราม
คือผ้าที่ทอด้วยมือ หรือทอด้วยเครื่องจักรที่ย้อมสีด้วยครามธรรมชาติ มีเฉดสีฟ้าถึงสีน้ำเงินเข้ม ผ้าย้อมครามนิยมใช้กันแพร่หลายในหลายเขตพื้นที่ของโลก โดยเฉพาะเอเชีย เช่น ญี่ปุ่น จีน เกาหลี อินเดีย ลาวและประเทศไทย เนื่องจากมีองค์ความรู้ในการปลูกต้นครามและการย้อมคราม 
ผ้าย้อมครามในประเทศไทยมีมากในภาคอีสาน โดยเฉพาะจังหวัดสกลนครซึ่งมักจะย้อมครามที่เส้นฝ้าย เส้นฝ้ายก่อนนำไปทอด้วยมือให้เป็นผืน บ้างมัดหมี่ให้เป็นลวดลายก่อนแล้วจึงนำไปย้อมและทอมือด้วยกี่พื้นบ้าน เกิดเป็นผ้ามัดหมี่ทอมือย้อมครามที่มีเอกลักษณ์ของแต่ละท้องถิ่น ในปัจจุบันมีการผสมเทคนิคใหม่ๆ เช่นการมัดย้อม การเขียนเทียน บาติก เพื่อให้ได้ลวดลายและสีสันที่ร่วมสมัย
จรวดวี-2
V-2 (, ชื่อทางเทคนิค "อาวุธล้างแค้น 2") Aggregat-4 (A4) เป็นขีปนาวุธระยะสั้นที่ถูกพัฒนาขึ้นในช่วงสงครามโลกครั้งที่สองในประเทศเยอรมนีโดยมีเป้าหมายเฉพาะเจาะจงที่กรุงลอนดอนและต่อมาที่แอนต์เวิร์ป
โดยปกติจะเรียกว่าจรวด V-2, เป็นจรวดเชื้อเพลิงเหลว-ที่เป็นขีปนาวุธต่อสู้ขีปนาวุธที่มีพิสัยทำการในระยะไกล เป็นครั้งแรกของโลกและเป็นที่รู้จักครั้งแรกในฐานะที่เป็นสิ่งประดิษฐ์ของมนุษย์ที่จะเข้าสู่บริเวณพื้นที่รอบนอกอวกาศ มันเป็นต้นกำเนิดของจรวดสมัยใหม่, รวมทั้งผู้ที่นำมาใช้ในโครงการอวกาศโดยสหรัฐอเมริกาและสหภาพโซเวียต ในระหว่างผลพวงของสงครามโลกครั้งที่สองรัฐบาลอเมริกัน, โซเวียต, และอังกฤษทั้งหมดได้เข้าถึงจรวด V-2 ซึ่งการออกแบบทางเทคนิคนั้นได้ผลดีเช่นเดียวกับที่นักวิทยาศาสตร์เยอรมันที่เคยรับผิดชอบในการสร้างจรวดที่สามารถสร้างมันขึ้นมาใช้งานได้ผลจริง ๆ มาแล้ว,
จรวด V-2 ประสบความสำเร็จในการทดสอบครั้งแรกในวันที่ 3 ตุลาคม ค.ศ.1942 โดยถูกปล่อยจากแท่นทดสอบที่ 6 สนามบินพีเนมุนด์ในเยอรมนี
อิกเนเชียสแห่งแอนติออก
นักบุญอิกเนเชียสแห่งแอนติออก () บาทหลวงชาวซีเรีย ดำรงตำแหน่งบิชอปแห่งแอนติออกราวคริสต์ศตวรรษที่ 2 เป็นผู้มีบทบาทสำคัญในการพัฒนาคริสตจักรให้เป็นระบบ ทั้งในด้านเทววิทยา คริสตจักรวิทยา พิธีศักดิ์สิทธิ์ และบทบาทหน้าที่ของมุขนายก
อิกเนเชียส เป็นชาวซีเรีย เกิดในปี ค.ศ. 35 เดิมนับถือลัทธินอกศาสนา ต่อมาได้หันมานับถือศาสนาคริสต์ และเป็นศิษย์ของนักบุญยอห์นอัครทูต ราว ค.ศ. 69 ท่านได้รับการอภิเษกจากนักบุญซีโมนเปโตรให้ดำรงตำแหน่งมุขนายกแห่งแอนติออก
ในช่วงนั้นเกิดการเบียดเบียนคริสต์ศาสนิกชนในจักรวรรดิโรมัน ทางการจึงสั่งจับกุมอิกเนเชียสให้ส่งไปที่กรุงโรม ระหว่างเดินทางท่านได้เขียนบทจดหมายถึง 6 ฉบับส่งไปยังคริสตจักรต่าง ๆ และอีก 1 ฉบับส่งไปให้มุขนายกองค์หนึ่ง เพื่อสอนแนวทางการปกครองคริสตจักร และส่งเสริมความศรัทธามั่นคงในศาสนาคริสต์ เมื่อถึงกรุงโรมแล้วจักรพรรดิทราจันสั่งให้ท่านละทิ้งศาสนา ท่านปฏิเสธ จึงถูกสั่งประหารชีวิตโดยปล่อยให้สิงโตกัดกินท่านจนตายกลางสนามโคลอสเซียม
ลูกศิษย์ของท่านนำศพท่านกลับไปฝังที่แอนติออก ต่อมาในปี ค.ศ. 637 ได้มีการย้ายศพของท่านมาฝังที่มหาวิหารนักบุญเคลเมนต์ กรุงโรม จนปัจจุบัน
แพ็ตโคสปีดไลน์
แพ็ตโคสปีดไลน์ หรือ PATCO High Speed Line หรือ Lindenwold High Speed Line, เป็นเส้นทางรถไฟฟ้า ซึ่งดำเนินการโดย Port Authority Transit Corporation วิ่งระหว่างเมืองฟิลาเดลเฟีย รัฐเพนซิลเวเนีย และเมือง Camden County รัฐนิวเจอร์ซีย์ เริ่มดำเนินการตั้งแต่วันที่ 15 กุมภาพันธ์ ค.ศ. 1969 มีผู้โดยสารมากกว่า 33,000 คนต่อวัน
รถไฟฟ้าสายทรานส์-ฮัดซัน
รถไฟฟ้าสายทรานส์-ฮัดซัน (PATH) เป็นเส้นทางรถไฟฟ้าขนาดใหญ่ ให้บริการระหว่างเมืองนวร์ก / Hudson County และ แมนแฮตตัน นครนิวยอร์ก ปัจจุบันดำเนินการโดย Port Authority of New York and New Jersey มีระยะทางทั้งหมด สถิติผู้โดยสาร 262,900 คนต่อวัน
รถไฟใต้ดินปราก
รถไฟใต้ดินปราก () เป็นเส้นทางรถไฟฟ้าในกรุงปราก ประเทศเช็กเกีย ก่อตั้งในปี ค.ศ. 1974 ปัจจุบันมีสามเส้นทาง จำนวน 57 สถานี ระยะทาง สถิติผู้โดยสาร 589.2 คนต่อปี (เพิ่มขึ้นจาก 530.5 ล้านคนในปีก่อน)
รถไฟเร็วกัวลาลัมเปอร์
รถไฟเร็วกัวลาลัมเปอร์ เป็นระบบรถไฟฟ้าขนาดใหญ่ ซึ่งดำเนินการโดยบริษัท โครงสร้างพื้นฐานแห่งชาติ จำกัด () และแรพิดเคแอล (RapidKL) ให้บริการในเขตกัวลาลัมเปอร์ ประเทศมาเลเซีย ประกอบด้วยเส้นทางรถไฟฟ้ารางเบาซึ่งได้แก่สายอัมปังและสายเกอลานาจายา กับเส้นทางเคแอลโมโนเรล นอกจากนี้ยังมีเส้นทางรถไฟชานเมือง ดำเนินการโดยบริษัท ทางรถไฟมลายู จำกัด () และรถไฟฟ้าเชื่อมท่าอากาศยานกัวลาลัมเปอร์ เส้นทางมีจำนวน 60 สถานี 64.6 กิโลเมตร รางมาตรฐาน ความถี่ระหว่าง 3-23 นาที
แกรี เบลีย์
แกรี เบลีย์ เกิดเมื่อวันที่  9 สิงหาคม  ค.ศ. 1958 เป็นลูกชายของอดีตผู้รักษาประตูของทีม  อิปสวิชทาวน์ รอย เบลีย์ แต่แกรีไปเริ่มต้นอาชีพที่  แอฟริกาใต้  เนื่องจากเขาไปเติบโตที่นั่น
เขาเริ่มต้นอาชีพค้าแข้งกับทีม  เคปทาวน์ ซิตี้  ในปี  ค.ศ. 1975  ตอนอายุได้ 17 ปีแต่อยู่กับเคปทาวน์ได้
เพียงปีเดียวก็ถูกทีมมหาวิทยาลัยวิทส์ซื้อตัวไปอยู่ได้ 2 ปี
ก็ถูก  แมนเชสเตอร์ ยูไนเต็ด  ซื้อตัวไปร่วมทีมในปี ค.ศ. 1978  เพื่อมาแทน  อเล็กซ์ สเต็ปนีย์  ที่แขวน
ถุงมือไป
เขาอยู่กับทีม  ปีศาจแดง  จนถึงปี  ค.ศ. 1987  จึงได้แขวนถุงมือแต่ก็เปลี่ยนใจกลับมาเล่นอีกครั้งพร้อมกับ
ย้ายกลับมาเล่นที่แอฟริกาใต้อีกครั้งกับทีม  ไกเซอร์ ชีฟส์  แต่เล่นได้เพียง 3 ปีก็ประกาศแขวนถุงมือในปี  ค.ศ. 1990  ขณะอายุเพียง 32 ปี
รถไฟใต้ดินเรซีฟี
รถไฟใต้ดินเรซีฟี (โปรตุเกส: "Metrô do Recife", commonly called "Metrô") เป็นเส้นทางรถไฟใต้ดินในเมืองเรซีฟี ประเทศบราซิล ดำเนินการโดย CBTU/Metrorec ปัจจุบันมีจำนวน 28 สถานี ระยะทาง 44.2 กิโลเมตร (27.5 ไมล์) เป็นเส้นทางที่ใหญ่เป็นอันดับที่ 2 ของบราซิล รองจากเซาเปาลู
"(*) กำลังก่อสร้าง (**) overlapping stations (***) ไม่นับรวมกับระบบ แต่อยู่ในบริษัทเดียวกัน"
เฉอ ไซ่ฮวา
เฉอ ไซ่ฮวา () เป็นวีรสตรีจีนซึ่งเชื่อกันว่ามีชีวิตอยู่ในสมัยราชวงศ์ซ่งเหนือ เป็นภริยาหยาง เย่ (楊業) และมีบทบาทหลักในความเชื่อเรื่องขุนศึกตระกูลหยาง
แม้ว่าหยาง เย่ มีตัวตนจริงตามประวัติศาสตร์ แต่ไม่มีบันทึกถึงเฉอ ไซ่ฮวา เลยจนกระทั่งสมัยราชวงศ์ชิง จึงปรากฏบันทึกว่า หยาง เย่ สมรสกับ "นางเจ๋อ" (折氏) ธิดาของเจ๋อ เต๋ออี่ (折德扆) แม่ทัพราชวงศ์โจวปลายซึ่งสามิภักดิ์แก่ราชวงศ์ซ่งเหนือ อย่างไรก็ดี เมื่อพิเคราะห์อายุของเฉอ เต๋ออี๋ กับหยาง เย่ แล้ว นักประวัติศาสตร์ส่วนใหญ่ไม่เชื่อถือบันทึกนี้
ตามความเชื่อ เฉอ ไซ่ฮวา เป็นธิดาของเฉอ หง (佘洪) เฉอ หง คลุมถุงชนธิดาตนเองกับหยาง เย่ แต่เปลี่ยนใจกลางคัน ให้ธิดาหมั้นกับชุย หลง (崔龍) จากตระกูลชุยที่มีอิทธิพลมากกว่าตระกูลหยางแทน ตระกูลหยางเรียกให้เฉอ หง ปฏิบัติตามสัญญา เฉอ หง จึงสั่งให้ส่งตัวชุย หลง มาสมรสกับเฉอ ไซ่ฮวา โดยไม่ชักช้า แต่ชุย หลง ด้อยทั้งรูปโฉมและสติปัญญา เฉอ ไซ่ฮวา ไม่ชอบใจ จึงให้นักการไปนัดหมายหยาง เย่ มายังตระกูลเฉอ เมื่อหยาง เย่ มาแล้ว เฉอ ไซ่ฮวา ขอให้บิดาเลือกระหว่างหยาง เย่ กับชุย หลง เฉอ หง สั่งให้ทั้งสองประมือกัน ผู้ใดชนะได้ธิดาตนไป หยาง เย่ สังหารชุย หลง ในการต่อสู้ ขณะนั้น เฉอ หง ถลันเข้าไปจะช่วยเหลือชุย หลง จึงถูกลูกหลงบาดเจ็บ เฉอ ไซ่ฮวา เห็นก็โกรธ เข้าต่อสู้กับหยาง เย่ หยาง เย่ จึงหนีไปซ่อนตัวที่วัดเจ็ดดาว (七星庙) เฉอ ไซ่ฮวา ติดตามไป และได้ทำความเข้าใจกัน ทั้งสองจึงสมรสกัน ณ วัดนั้น ปัจจุบัน วัดเจ็ดดาวอยู่ในเทศมณฑลฝูกู่ มณฑลชานซี
นอกจากนี้ ยังเชื่อว่า เฉอ ไซ่ฮวา กับหยาง เย่ มีบุตรด้วยกันเก้าคน เป็นชายเจ็ด หญิงสอง เมื่อออกรบ หยาง เย่ และบุตรชายทั้งเจ็ดถูกข้าศึกประหารตาย ณ หาดทรายทอง (金沙灘) และเขาสิงคาลคู่ (两狼山) เพราะพัน เหม่ย์ (潘美) ไม่ส่งกำลังไปช่วย ต่อมา เฉอ ไซ่ฮวา ฟ้องพัน เหม่ย์ เป็นคดีต่อราชสำนัก และนางชนะคดี จักรพรรดิซ่งไท่จงทรงเชื่อถือในความจงรักภักดีและความสามารถของนาง จึงประทานบรรดาศักดิ์ "ไท่จฺวิน" (太君; "เจ้าพระยา") ให้นาง พร้อมตั้งนางเป็นผู้บัญชาการทหารสูงสุด ให้ถือไม้เท้าหัวมังกร (龍頭拐杖) เป็นสัญลักษณ์อำนาจสิทธิ์ขาดเหนือแม่ทัพนายกองทั้งปวง เชื่อกันด้วยว่า นางมีอายุเกินหนึ่งร้อยปี
คนพลังกายสิทธิ์
คนพลังกายสิทธิ์ () หรือ รีด ริชาร์ดส () เป็นตัวละครการ์ตูนซูเปอร์ฮีโรที่ปรากฏในหนังสือการ์ตูนของมาร์เวลคอมิกส์ สร้างสรรค์โดยนักเขียน สแตน ลี และจิตรกร/พลอตเตอร์ร่วม แจ็ค ไคร์บี ปรากฏตัวครั้งแรกในหนังสือการ์ตูนเดอะแฟนแทสติกโฟร์ ฉบับที่ 1 (พฤศจิกายน 1961) เป็นสมาชิกของแฟนแทสติกโฟร์ ริชาร์ดมีความเชี่ยวชาญในวิศวกรรมเครื่องกล ,การบินและอวกาศ และวิศวกรรมไฟฟ้า ,เคมี ,ทุกระดับของฟิสิกส์ และชีววิทยาของมนุษย์และมนุษย์ต่างดาว ในนิตยสารBusinessweek ระบุให้มิสเตอร์แฟนแทสติกเป็นหนึ่งในสิบของตัวละครที่อัจฉริยะที่สุดในหนังสือการ์ตูนอเมริกัน เขาเป็นนักประดิษฐ์ของยานอวกาศที่ถูกรังสีคอสมิกในการเดินทางครั้งแรก ให้มีพลังในแฟนแทสติกโฟร์ ริชาร์ดสามารถยืดร่างกายของเขาให้เป็นรูปร่างใดก็ได้ตามที่เขาต้องการ
ในตัวละครรีด ริชาร์ดส ถูกนำไปสร้างเป็นภาพยนตร์ที่รับบทโดย โยอัน กริฟฟิดด์ ในปี 2005 สี่พลังคนกายสิทธิ์ และปี 2007
รถไฟใต้ดินแรน
รถไฟใต้ดินแรน () เป็นเส้นทางรถไฟฟ้าในเขตเมืองแรน เปิดให้บริการเมื่อวันที่ 15 มีนาคม ค.ศ. 2002 มีจำนวนหนึ่งเส้นทาง ระยะทาง 9.4 กิโลเมตร วิ่งจากสถานีเจ.เอฟ. เคนเนดี (J.F. Kennedy) ไปยังสถานีลาป็อตรี (La Poterie) จำนวน 15 สถานี โดย 13 สถานีเป็นสถานีใต้ดิน และทุกสถานีติดตั้งประตูกั้นชานชาลา
รถไฟใต้ดินโรม
รถไฟใต้ดินโรม () เป็นเส้นทางรถไฟฟ้าในกรุงโรม ประเทศอิตาลี เปิดให้บริการในปี ค.ศ. 1955 เป็นเส้นทางที่เก่าแก่ที่สุดในอิตาลี ปัจจุบันมีจำนวนสองเส้นทาง คือ สายเอ (ส้ม) และ สายบี (น้ำเงิน) ระยะทาง แนวเส้นทางตัดกันเป็นรูปตัว X
รถไฟใต้ดินรอตเทอร์ดาม
รถไฟใต้ดินรอตเทอร์ดาม เป็นเส้นทางรถไฟฟ้าที่ให้บริการในเมืองรอตเทอร์ดาม ปัจจุบันมีจำนวนห้าเส้นทาง ระยะทางรวม
แขวงคิตะ (โอซากะ)
แขวงคิตะ () เป็นหนึ่งใน 24 แขวงของนครโอซากะ จังหวัดโอซากะ ประเทศญี่ปุ่น เป็นศูนย์กลางเศรษฐกิจที่สำคัญของโอซากะและภูมิภาคคันไซ โดยมีย่านที่สำคัญคือ อุเมดะ และนากาโนะชิมะ
แก้วตาหวานใจ
แก้วตาหวานใจ เป็นละครโทรทัศน์ สร้างมาจากบทประพันธ์ของ ดวงตะวัน ถูกนำมาสร้างครั้งแรกเมื่อปี พ.ศ. 2546 ออกอากาศทาง สถานีโทรทัศน์สีกองทัพบกช่อง 7 นำแสดงโดย ภาณุ สุวรรณโณ, อารยา เอ ฮาร์เก็ต, ด.ญ.ณัฐนิชา เชิดชูบุพการี
ต่อมาได้นำมาสร้างใหม่อีกครั้ง ในปี พ.ศ. 2558 ออกอากาศทาง สถานีวิทยุโทรทัศน์ไทยทีวีสีช่อง 3 นำแสดงโดย ปกรณ์ ฉัตรบริรักษ์, ชาลิดา วิจิตรวงศ์ทอง, ด.ญ.นิชัญญา สุดประเสริฐ
รถไฟใต้ดินเซนต์ปีเตอร์สเบิร์ก
รถไฟใต้ดินเซนต์ปีเตอร์สเบิร์ก () เป็นเส้นทางรถไฟฟ้าขนาดใหญ่ในเมืองเซนต์ปีเตอร์สเบิร์ก ประเทศรัสเซีย เปิดให้บริการครั้งแรกในวันที่ 15 พฤศจิกายน ค.ศ. 1955 ปัจจุบันมีจำนวนห้าเส้นทาง
รถไฟใต้ดินซามารา
รถไฟใต้ดินซามารา () หรือ รถไฟใต้ดินคุยบืยเชฟ () เป็นเส้นทางรถไฟฟ้าในเมืองซามารา ประเทศรัสเซีย เปิดให้บริการในปี ค.ศ. 1987 มีเพียงเส้นทางเดียว จำนวน 9 สถานี ระยะทาง 10.3 กิโลเมตร
รถไฟใต้ดินซานเตียโก
รถไฟใต้ดินซานเตียโก เป็นเส้นทางรถไฟฟ้าในกรุงซานเตียโก ประเทศชิลี มีจำนวนห้าเส้นทาง 108 สถานี ระยะทาง เปิดให้บริการในปี ค.ศ. 1975 มีจำนวนผู้โดยสาร 2,300,000 คนต่อวัน
รถไฟใต้ดินซานโตโดมิงโก
รถไฟใต้ดินซานโตโดมิงโก () เป็นเส้นทางรถไฟฟ้าในกรุงซานโตโดมิงโก สาธารณรัฐโดมินิกัน เป็นเพียงไม่กี่ประเทศในแถบทะเลแคริบเบียนที่มีระบบรถไฟฟ้า ปัจจุบันมี 2 เส้นทาง ระยะทางทั้งสิ้น สถิติผู้โดยสารคือ 30,856,515 คนต่อปี (ค.ศ. 2012)
สาวน้อยพลังล่องหน
สาวน้อยพลังล่องหน () หรือ ซูซาน "ซู" สตอร์ม ริชาร์ดส หรือรู้จักกันดีในก่อนหน้านี้คือ อินวิซิเบิลเกิร์ล เป็นตัวละครการ์ตูนซูเปอร์ฮีโรหญิงที่ปรากฏในหนังสือการ์ตูนของมาร์เวลคอมิกส์ สร้างสรรค์โดยนักเขียน สแตน ลี และจิตรกร/พลอตเตอร์ร่วม แจ็ค ไคร์บี ปรากฏตัวครั้งแรกในหนังสือการ์ตูนเดอะแฟนแทสติกโฟร์ ฉบับที่ 1 (พฤศจิกายน 1961) เธอเป็นซูเปอร์ฮีโร่หญิงคนแรกที่สร้างขึ้นในหนังสือการ์ตูน Silver Age of Comic ของมาร์เวล เป็นหนึ่งในสมาชิกแฟนแทสติกโฟร์ ซูได้รับพลังหลังจากถูกถูกรังสีคอสมิก พลังหลักของเธอคือคลื่นแสง ที่ช่วยให้เธอที่จะทำให้ตัวเองและคนอื่น ๆ ล่องหนได้ ซูมีบทบาทสำคัญในชีวิตของน้องชายของเธอ ,สามีของเธอ ,ลูกของเธอ (แฟรงลิน และวาเลเรีย ริชาร์ดส) และเพื่อนสนิทของเธอ เบน กริมม์
ในตัวละครอินวิซิเบิลวูแมน ถูกนำไปสร้างเป็นภาพยนตร์ที่รับบทโดย เจสสิกา อัลบา ในปี 2005 สี่พลังคนกายสิทธิ์ และปี 2007
แฟลกสแตฟฟ์ (รัฐแอริโซนา)
แฟลกสแตฟฟ์ () เป็นเมืองทางตอนเหนือของรัฐแอริโซนา ทางตะวันตกเฉียงใต้ของสหรัฐอเมริกา ในปี ค.ศ. 2012 เมืองมีประชากร 67,468 คน เป็นเคาน์ตีซีตของโคโคนิโนเคาน์ตี
เศรษฐกิจของเมืองแต่เดิมคือ ไม้แปรรูป ทางรถไฟ และอุตสาหกรรมปศุสัตว์ ปัจจุบันเมืองยังคงมีความสำคัญ โดยเป็นที่ตั้งของ บริษัทผลิตภัณฑ์อาหารสัตว์เนสเลพูรินาเพตแคร์ และบริษัทแม่ร้านขายยาวอลกรีนส์
ปราสาทฮิโกเนะ
ปราสาทฮิโกเนะ () เป็นปราสาทที่สร้างขึ้นในยุคเอโดะที่เมืองฮิโกเนะ จังหวัดชิงะ ประเทศญี่ปุ่น เป็นสถานที่สำคัญทางประวัติศาสตร์ของจังหวัดชิงะ และเป็นปราสาทหนึ่งใน 12 แห่งของญี่ปุ่นที่ยังคงอนุรักษ์สภาพเดิมเอาไว้โดยไม่มีการเปลี่ยนแปลง และเป็นหนึ่งในสี่ปราสาทของญี่ปุ่นที่เป็นมรดกแห่งชาติ
ในปี ค.ศ. 1603 อิอิ นาโอกัตสึ หลานชายของอดีตไดเมียวอิอิ นาโอมาซะสั่งให้สร้างปราสาทฮิโกเนะขึ้น แต่ในความเป็นจริงแล้ว ปราสาทฮิโกเนะถูกสร้างขึ้นครั้งแรกในปี ค.ศ. 1575 เป็นส่วนหนึ่งของปราสาทโอตสึ แต่ต่อมาตระกูลอิอิได้สั่งให้ย้ายไปยังฮิโกเนะ และยังมีส่วนอื่น ๆ ของปราสาทฮิโกเนะที่ย้ายมาจากปราสาทนางาฮามะ ตัวปราสาทฮิโกเนะแล้วเสร็จในปี ค.ศ. 1622 และมีตระกูลนาโอกัตสึเป็นผู้ปกครองซึ่งขึ้นตรงต่อรัฐบาลโชกุนโทกูงาวะ และเมื่อนาโอตาเกะได้เข้ามาปกครองมณฑลโอมิ ปราสาทแห่งนี้ก็เสร็จสมบูรณ์ โดยนำหินมาจากปราสาทซาวายามะ
ในสมัยการปฏิรูปเมจิในปี ค.ศ. 1868 ปราสาทหลายแห่ง สมเด็จพระจักรพรรดิเมจิได้สั่งให้รื้อถอนปราสาทหลายแห่ง แต่สำหรับปราสาทฮิโกเนะนั้นสมเด็จพระจักรพรรดิทรงไม่ต้องการให้รื้อถอน จึงทำให้ปราสาทฮิโกเนะยังคงสภาพดั้งเดิมมาได้จนถึงทุกวันนี้ เป็นหนึ่งในปราสาทที่เก่าแก่ที่สุดของญี่ปุ่นที่ยังคงโครงสร้างเดิมเอาไว้ได้ และกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยีของญี่ปุ่นได้ขึ้นทะเบียนเป็นมรดกแห่งชาติเมื่อปี ค.ศ. 1952
แขวงนานิวะ
แขวงนานิวะ () เป็นหนึ่งใน 24 แขวงของนครโอซากะ จังหวัดโอซากะ ประเทศญี่ปุ่น มีขนาดพื้นที่ 4.37 ตารางกิโลเมตร และจำนวนประชากร 51,567 คน
นานิวะเป็นย่านที่พักอาศัย พาณิชยกรรม และบันเทิง โดยเฉพาะย่านนัมบะและนิปปมบาชิ อีกทั้งยันเป็นศูนย์กลางการคมนาคมของโอซากะทางทิศใต้
ชี-ฮัลค์
ชี-ฮัลค์ () หรือ เจนนิเฟอร์ วอลเตอร์ส () เป็นตัวละครซุเปอร์ฮีโรของมาร์เวลคอมิกส์ สร้างสรรค์โดย นักเขียนสแตน ลี และนักวาดจอห์น บูสเซมา ปรากฎตัวครั้งแรกในหนังสือการ์ตูน "Savage She-Hulk" ฉบับที่ 1 (กุมภาพันธ์ 1980) เป็นลูกพี่ลูกน้องของ ดร. บรูซ แบนเนอร์ วอลเตอร์สเป็นครั้งเดียวที่ได้รับการถ่ายเลือดฉุกเฉินจากเขาเมื่อเธอได้รับบาดเจ็บ ซึ่งนำไปสู่แสวงหารุ่นแตกหักสภาพที่ปรากฏของเขาและเธอ ดังนั้นวอลเตอร์สได้กลายเป็นร่างเขียวทรงพลังขนาดใหญ่ ขณะที่ส่วนใหญ่ยังคงรักษาบุคลิกของเธอไว้
ชี-ฮัลค์ เป็นสมาชิกของอเวนเจอร์ส ,แฟนแทสติกโฟร์ ,ฮีโรส์ฟอร์ไฮร์ ,ดีเฟนเดอร์ส ,แฟนแทสติกฟอร์ซ และองค์กรชีลด์ นักกฎหมายชำนาญที่เธอได้ทำหน้าที่เป็นที่ปรึกษาด้านกฎหมายให้กับฮีโร่ต่างๆอยู่หลายครั้ง
ปราสาทนางาฮามะ
ปราสาทนางาฮามะ () เป็นปราสาทที่ตั้งอยู่ที่เมืองนางาฮามะ จังหวัดชิงะ ประเทศญี่ปุ่น
ประสาทนางาฮามะ สร้างขึ้นระหว่าง ค.ศ. 1575 - ค.ศ. 1576 โดยฮะชิบะ ฮิเดโยชิ (ต่อมารู้จักกันในชื่อ โทโยโตมิ ฮิเดโยชิ) ในเมืองคูนิโตโมะ หรือนางาฮามะในปัจจุบัน
ในอดีต ฮิเดโยชิเคยปกครองพื้นที่แถบนี้จากปราสาทโอดานิแต่ไม่ค่อยสะดวกเพราะเป็นปราสาทที่ตั้งอยู่บนยอดเขา เมื่อยามาโนอูจิ คาซูโตโยะได้ปกครองดินแดนต่อจากฮิเดโยชิภายหลังยุทธการที่ชิซูกาตาเกะในปี ค.ศ. 1583
ต่อมาเมื่อไนโตะ โนบูนาริเอาชนะคาซูโตโยะได้ในยุทธการที่เซกิงาฮาระในปี ค.ศ. 1600 ก็ได้ขึ้นครองอำนาจแทน และได้สั่งให้รื้อถอนปราสาทไปสร้างเป็นปราสาทฮิโกเนะแทนในปี ค.ศ. 1615
พื้นที่ปราสาทนางาฮามะในปัจจุบันคือพื้นที่สวนสาธารณะ ตัวปราสาทส่วนใหญ่ถูกทำลาย แต่ได้มีการสร้างตัวปราสาทขึ้นมาใหม่ในปี 1983 และมีพิพิธภัณฑ์จัดแสดงประวัติของเมืองนางาฮามะอยู่ด้วย
ทองภูมิ สิริพิพัฒน์
ทองภูมิ สิริพิพัฒน์ นักแสดง, พิธีกร และนายแบบไทย เกิดที่กรุงเทพมหานคร มีพี่สาว 1 คน จบการศึกษาระดับมัธยมศึกษาตอนต้นจากโรงเรียนวัดบวรนิเวศ, ระดับมัธยมศึกษาตอนปลายจากโรงเรียนสวนกุหลาบวิทยาลัย และระดับปริญญาตรี สาขาวิศวกรรมเหมืองแร่และปิโตรเลียม จากคณะวิศวกรรมศาสตร์ จุฬาลงกรณ์มหาวิทยาลัย
เข้าสู่วงการบันเทิงโดยเริ่มแสดงมิวสิควีดีโอ กับเป็นพิธีกรหลายรายการ และเล่นภาพยนตร์เรื่องแรก ชื่อ "อยากได้ยินว่ารักกัน" โดยรับบท "สอง" ชายหนุ่มธรรมดาที่ถูกเปรียบเทียบกับ "ก้าว" เพื่อนสนิทที่มีหน้าตาหล่อเหลากว่า ต่อมาจึงแสดงภาพยนตร์เรื่อง "สามย่าน" กับเรื่องอื่นๆ ตามมา เช่น "แฟนใหม่" โดยพลิกบทบาทจากคนดีไปเป็นหนุ่มเจ้าชู้ ภาพยนตร์เทิดพระเกียรติพระบาทสมเด็จพระเจ้าอยู่หัวเรื่องเหรียญของพ่ออีกทั้งเขายังได้รับโอกาสแสดงภาพยนตร์เรื่อง "Together วันที่รัก" ซึ่งทูลกระหม่อมหญิงอุบลรัตนราชกัญญา สิริวัฒนาพรรณวดี ทรงแสดงนำ นอกจากนี้เขายังร้องเพลงประกอบละครเรื่อง "ชิงนาง" ชื่อเพลง "ถามหัวใจกี่ครั้งยังตอบเหมือนเดิม" และเพลง "รักเป็นเช่นไร" เพื่อประกอบภาพยนตร์ เรื่อง "คิดถึงคนแปลกหน้า"
แรกเริ่มได้เซ็นสังกัดค่ายอาร์เอส ต่อมาได้ย้ายไปสังกัดค่ายโพลีพลัสของอรพรรณ พานทอง และมีผลงานทางโทรทัศน์ต่อมาถึงปัจจุบัน เช่น "ตะวันทอแสง" ทางช่อง 7 ต่อด้วย "บ่วงบาป" กับ "เสน่หาสัญญาแค้น" ทางช่อง 3
เครื่องจักรปฏิวัติ วัลเวรฟ
เครื่องจักรปฏิวัติ วัลเวรฟ () เป็นการ์ตูนญี่ปุ่นเริ่มจากฉบับอนิเมะที่ผลิตโดยซันไรส์ โดยออกอากาศครั้งแรกเมื่อ 12 เมษายน พ.ศ. 2556 โดยแบ่งออกเป็นสองซีซัน
สำหรับประเทศไทย เครื่องจักรปฏิวัติ วาลเวรฟ ได้รับลิขสิทธิ์และวางจำหน่ายแบบดีวีดีโดยบริษัท โรส เอนเตอร์เทนเม้น คอร์เปอร์เรชั่น (เรค) ทั้งสองซีซั่น
โลกในอนาคตในที่นี้ เป็นยุคที่ประชากรกว่า 70% ของโลกอาศัยอยู่ในอวกาศ ขั้วอำนาจของโลกถูกแบ่งออกเป็น 3 ขั้วอำนาจ อันได้แก่ สหรัฐวงแหวนแอตแลนติก (A.R.U.S.), สหพันธ์การทหารดอร์สเซีย (Dorssia) และ จิออร์ (J.I.O.R) ดอร์เซียนั้นเป็นชาติเผด็จการทหาร นิยมใช้กำลังทหารรุกรานชาติอื่น ซึ่งทำให้อะรุสต้องตอบโต้ดอร์สเซีย ดอร์สเซียและอะรุสจึงทำสงครามต่อกัน ในขณะที่จิออร์เป็นกลาง จึงเป็นชาติที่มีความรุ่งเรืองทางเศรษฐกิจและสงบสุข
เรื่องเริ่มต้นขึ้นเมื่อ ดอร์สเซีย ได้ส่งกองทัพเข้าโจมตีจิออร์บนดาวโลกและเหล่าอาณานิคมอวกาศ (โมดูล) ของจิออร์ โดยที่ "โมดูล 77" เป็นหนึ่งในจำนวนนั้น ที่โมดูล 77 นี้ดอร์สเซียมีวัตุประสงค์แฝงเพื่อต้องการชิงสุดยอดหุ่นยนต์ลับนามว่า "วัลเวรฟ" ที่ซ่อนอยู่ในโมดูล 77 ในการนี้ดอร์สเซียได้ส่งทหารมือหนึ่งของกองทัพนามว่า "เอลเอลฟ คาร์ลสไตน์" ลงมาในภารกิจนี้ หน่วยของเอลเอฟบุกเข้าไปถึงสถานที่เก็บวัลเวรฟที่ใต้ดินของโรงเรียนมัธยมปลาย และสังหารเจ้าหน้าที่ทั้งหมด แต่มีเจ้าหน้าที่คนหนึ่งสามารถกดปุ่มฉุกเฉิน ทำให้วัลเวรฟถูกระบบลำเลียงขึ้นมาบนพื้นดิน ที่ด้านนอกกำลังมีการต่อสู้กับระหว่างกองทัพของดอร์สเซียกับกองกำลังของจิออร์ ในระหว่างนั้น "ฮารุโตะ โทกิชิมะ" นักเรียนมัธยมปลายและเพื่อนกำลังหลบหนี แต่เพื่อนเขาถูกลูกหลงจากการต่อสู้ ด้วยความที่อยากแก้แค้นให้กับเพื่อนที่เขาคิดว่าเสียชีวิตไป เขามองไปเห็นวัลเวรฟและขึ้นไปขับมัน ด้วยวัลเวรฟเพียงเครื่องเดียว สามารถกำจัดหน่วยรบหุ่นยนต์ของดอร์สเซียได้หมด
หลังจากกองกำลังของดอร์สเซียล่าถอยไป เขาลงมาจากวัลเวรฟ แต่ก็พบกับเอลเอลฟ และเขาถูกเอลเอฟสังหาร แต่แล้วเอลเอฟที่คิดว่าฮารุโตะตายไปแล้วนั้นถูกฮารุโตะกัดเข้าที่คอ แล้วต่อมาฮารุโตะก็พบว่าตนเองอยู่ในร่างของเอลเอลฟ
รถไฟใต้ดินเซ็นได
รถไฟใต้ดินเซ็นได (仙台市地下鉄) เป็นเส้นทางรถไฟฟ้าในเมืองเซ็นได เปิดให้บริการในปี ค.ศ. 1987 ปัจจุบันมีหนึ่งเส้นทาง และกำลังก่อสร้างอีกหนึ่งเส้นทาง อัตราค่าโดยสารตั้งแต่ 200 เยน ถึง 350 เยน (สำหรับผู้ใหญ่)
โซล เมโทร
โซล เมโทร เป็นหนึ่งในบริษัทที่ดำเนินการรถไฟใต้ดินโซล (เฉพาะสาย 1-4)
ปัณฑพล ประสารราชกิจ
ปัณฑพล ประสารราชกิจ (ชื่อเล่น ; โอม) เป็นนักร้องนำของวงค็อกเทล โดยได้ลงนามสัญญากับทางค่ายจีนี่เรคอร์ดส เมื่อปี พ.ศ. 2554 โดยเป็นสมาชิกคนสุดท้ายของวง Cocktail รุ่นก่อตั้งสมัยเมื่อครั้งยังศึกษาระดับมัธยมปลายเมื่อปี พ.ศ. 2545 และมีส่วนในการเขียนเนื้อ และแต่งทำนองร้อง สำหรับเพลงเกือบทั้งหมดของวงมาอย่างต่อเนื่อง โดยมีผลงานกับวง Cocktail มาแล้ว 3 อัลบั้ม และ 3 อีพี และเป็นนักแต่งเพลงอิสระให้กับอีกหลายศิลปิน
ปัณฑพล ประสารราชกิจ เกิดเมื่อวันที่ 23 กันยายน พ.ศ. 2528 เป็นบุตรชายคนโตของ พล.ต.อ.ดร.วัชรพล ประสารราชกิจ อดีตรักษาราชการแทนผู้บัญชาการตำรวจแห่งชาติ กับ รศ.ปิยานันท์ ประสารราชกิจ อาจารย์ประจำภาควิชาสถาปัตยกรรมภายใน คณะสถาปัตยกรรมศาสตร์ จุฬาลงกรณ์มหาวิทยาลัย โดยมีน้องสาว 1 คน ด้านชีวิตครอบครัว สมรสกับนันท์นภัส ลีราภิรมย์ มีบุตรสาว 1 คนชื่อ น้องเวฬา - ด.ญ.วลัลนา ประสารราชกิจ
ปัณฑพล ได้เข้าศึกษาระดับอนุบาลที่โรงเรียนอนุบาลจุไรรัตน์ ในพระบรมราชูปถัมภ์, ระดับประถมศึกษาและมัธยมศึกษาตอนต้นที่โรงเรียนสาธิตจุฬาลงกรณ์มหาวิทยาลัย, ระดับมัธยมศึกษาตอนปลายที่โรงเรียนเตรียมอุดมศึกษา, สำเร็จการศึกษาระดับปริญญาตรี สาขาการเมืองการปกครอง จากคณะรัฐศาสตร์ มหาวิทยาลัยธรรมศาสตร์ และสาขากฎหมายมหาชน จากคณะนิติศาสตร์ จุฬาลงกรณ์มหาวิทยาลัย (เกียรตินิยมอันดับหนึ่ง) และระดับปริญญาโทนิติศาสตรมหาบัณฑิต จากมหาวิทยาลัยปักกิ่ง สาธารณรัฐประชาชนจีน ด้านการทำงานเคยเป็นอดีตอาจารย์ผู้ช่วย คณะนิติศาสตร์ สถาบันบัณฑิตพัฒนบริหารศาสตร์
การคมนาคมรัฐเพนซิลเวเนียตะวันออกเฉียงใต้
การคมนาคมรัฐเพนซิลเวเนียตะวันออกเฉียงใต้ (SEPTA) เป็นระบบขนส่งสาธารณะขนาดใหญ่ในรัฐเพนซิลเวเนีย ซึ่งเป็นระบบขนส่งมวลชนในรูปแบบ รถโดยสารประจำทาง, รถไฟใต้ดิน และ รถไฟฟ้ายกระดับ, รถไฟฟ้าชานเมือง, รถไฟฟ้ารางเบา และ รถโดยสารประจำทาง ซึ่งมีผู้โดยสาร 3.9 คนต่อปี
รถไฟใต้ดินเซบียา
รถไฟใต้ดินเซบียา () เป็นเส้นทางรถไฟฟ้าในเมืองเซบียา ประเทศสเปน เป็นเส้นทางรถไฟฟ้าแห่งที่ 6 ในสเปน ต่อจากรถไฟใต้ดินมาดริด รถไฟใต้ดินบาร์เซโลนา รถไฟใต้ดินบาเลนเซีย รถไฟใต้ดินบิลบาโอ และรถไฟใต้ดินปัลมา แต่มีผู้โดยสารหนาแน่นเป็นอันดับที่ 5 ของประเทศ
รถไฟใต้ดินเสิ่นหยาง
รถไฟใต้ดินเสิ่นหยาง เป็นเส้นทางรถไฟฟ้าในเมืองเสิ่นหยาง มณฑลเหลียวหนิง ประเทศจีน เป็นเส้นทางรถไฟฟ้าแห่งที่เจ็ดในจีนแผ่นดินใหญ่
ปัจจุบันมีจำนวน 2 เส้นทาง
คลับเลิฟ (วงดนตรี)
เมกเกอร์เฮดเลิฟโปรเจกต์ หรือ คลับเลิฟ (อังกฤษ: Club Love) เป็นโปรเจกต์พิเศษของทางสังกัด เมกเกอร์เฮด ในเครือจีเอ็มเอ็ม แกรมมี่ ผลงานที่เป็นที่รู้จักคือเพลง "รูปเหงาๆ"
เมกเกอร์เฮดเลิฟโปรเจกต์ หรือภายใต้วง คลับเลิฟ (อังกฤษ: Club Love) ประกอบสามาชิกทั้งหมด 6 คนด้วยกัน ได้แก่ ตะวัน จารุจินดา (เติ้ล) ,แมทธิว ดีน ฉันทวานิช (แมทธิว) , เทเรซ่า เฮมเฮาเซอร์ (ลิซ่า) , นาวิน เยาวพลกุล (นาวิน ต้าร์) ,ไบรโอนี่ (เคท) และ กรรณิการ์ วนะเกียรติกุล (ซานย์)
มีผลงานอัลบั้มทั้งหมด 1 ชุด อัลบั้ม Club Love โดยมีเพลงเปิดตัวตามชื่ออัลบั้ม ออกวางจำหน่ายเมื่อ 11 กุมภาพันธ์ พ.ศ. 2543 ผลงานเพลงที่เป็นที่รู้จักกันอย่างมากคือเพลง รูปเหงาๆ (ร้องโดย: ไบรโอนี่ ลิซ่า ซายน์) และเพลง 3 เศร้า (ร้องโดย: ไบรโอนี่ แมทธิว ต้าร์)
ที่ประชุมแห่งกรุงเฮกว่าด้วยกฎหมายระหว่างประเทศแผนกคดีบุคคล
ที่ประชุมแห่งกรุงเฮกว่าด้วยกฎหมายระหว่างประเทศแผนกคดีบุคคล (; ; ย่อ: HCCH (จาก Hague Conference/Conférence de La Haye)) เป็นองค์การระหว่างรัฐบาลที่มีชื่อเสียงด้านกฎหมายระหว่างประเทศแผนกคดีบุคคล
ที่ประชุมจัดตั้งขึ้นเมื่อ ค.ศ. 1893 เพื่อ "ทำงานสร้างเอกภาพให้แก่หลักกฎหมายระหว่างประเทศแผนกคดีบุคคลอย่างต่อเนื่อง" (work for the progressive unification of the rules of private international law) และได้ดำเนินตามวัตถุประสงค์นี้โดยสร้างและส่งเสริมการบังคับใช้ซึ่งอนุสัญญาพหุภาคีหลายฉบับเกี่ยวกับการขัดกันแห่งกฎหมายหลาย ๆ หัวเรื่องภายในขอบเขตกฎหมายระหว่างประเทศแผนกคดีบุคคล
ปัจจุบัน ที่ประชุมมีสมาชิกเจ็ดสิบสี่ราย เป็นรัฐเจ็ดสิบสามแห่ง และองค์การระหว่างประเทศหนึ่งแห่ง คือ สหภาพยุโรป มีสำนักประจำ (Permanent Bureau) เรียกว่า สำนักเลขาธิการ (Secretariat General) อยู่ที่ถนนเชเฟนิงเซเวจ (Scheveningseweg) ใกล้กับวังสันติ (Peace Palace) ในกรุงเฮก ประเทศเนเธอร์แลนด์ สำนักเลขาธิการมีเลขาธิการหนึ่งคนปกครอง
ชยาภา วงศ์สวัสดิ์
ชยาภา วงศ์สวัสดิ์ (ชื่อเล่น: เชอรี่) อดีตข้าราชการอัยการชาวไทย มีชื่อเสียงจากการเป็นนักร้อง ในสังกัดเมกเกอร์เฮด เครือจีเอ็มเอ็ม แกรมมี่
ชยาภาเกิดเมื่อวันที่ 10 พฤศจิกายน พ.ศ. 2526 เป็นธิดาคนสุดท้อง ของสมชาย (บิดา) นายกรัฐมนตรีไทย คนที่ 26 กับเยาวภา (มารดา; นามสกุลเดิม: ชินวัตร) จึงเป็นหลานสาวของ ดร. ทักษิณ ชินวัตร นายกรัฐมนตรีไทย คนที่ 23 ด้วย ชยาภามีพี่ชาย 1 คนคือ ยศชนัน (เชน) และพี่สาว 1 คนคือ ชินณิชา (เชียร์)
ชยาภาสนใจการร้องเพลงมาตั้งแต่เด็ก และใฝ่ฝันว่าจะได้ออกอัลบั้มของตนเอง ซึ่งเยาวภาสนับสนุนให้เข้าเรียนร้องเพลง กับครูอ้วน-มณีนุช เสมรสุต และตั้งวงดนตรีกับเพื่อนๆ ที่โรงเรียนสตรีวิทยา ต่อมาในปี พ.ศ. 2544 ชยาภาเข้าทดสอบเสียง กับจีเอ็มเอ็ม แกรมมี่ แต่ไม่ผ่าน เยาวภาจึงเปิดบริษัท สตรอง พอยต์ เอ็นเตอร์เทนเมนต์ จำกัด (Strong Point Entertainment) เพื่อผลิตและจัดจำหน่าย อัลบั้มชุดแรกของชยาภา "เชอรี่ ซีเครท ซี" (Cherry - SECRET C) ซึ่งเพลงส่วนมากใช้แนวอิเล็กทรอนิกส์ป๊อป ต่อมาในปี พ.ศ. 2545 ค่ายเพลงเมกเกอร์เฮด ในเครือจีเอ็มเอ็ม แกรมมี่ ทำสัญญากับชยาภา ให้เข้าเป็นนักร้องในสังกัด และออกอัลบั้มที่สอง "เชอร์รี่ ชยาภา" ขณะที่กำลังศึกษาชั้นปีที่ 2 คณะนิติศาสตร์ มหาวิทยาลัยธรรมศาสตร์
เมื่อจบการศึกษา ชยาภาก็ยุติผลงานวงการบันเทิง แล้วเข้าศึกษาต่อจนสำเร็จเป็นเนติบัณฑิตไทย จากนั้นไปศึกษาต่อที่สหรัฐอเมริกา แล้วกลับมารับราชการ เป็นอัยการในประเทศไทย ต่อมาเมื่อวันที่ 18 พฤษภาคม พ.ศ. 2556 ชยาภาเข้าพิธีหมั้น และพิธีมงคลสมรสกับ นัม ลีนาล (Lynal Nam) ชาวกัมพูชา บุตรชายของ เซียง นัม นักการเมืองระดับนำของกัมพูชา กับมาดามอ้วน วันลี ที่โรงแรมพลาซาแอทธินี รอยัลเมอริเดียน กรุงเทพมหานคร และในปลายเดือนเดียวกัน มีพิธีฉลองสมรส ที่โรงแรมซิตีอังกอร์ จังหวัดเสียมราฐ ประเทศกัมพูชา โดยมารดาของชยาภาและนัม แนะนำให้รู้จักกัน และติดต่อกันเรื่อยมา จนกระทั่งตกลงคบหากัน นอกจากนั้น เขายังเป็นผู้ถือหุ้น บริษัท แอสคอน คอนสตรัคชั่น จำกัด (มหาชน)
สยามดารา สตาร์ส ปาร์ตี้ 2008
สยามดารา สตาร์ส ปาร์ตี้ 2008 เป็นงานที่หนังสือพิมพ์สยามดาราจัดขึ้นเป็นครั้งแรก เพื่อเฉลิมฉลองครบรอบ 3 ปี ก้าวสู่ปีที่ 4 ของสยามดารา จึงได้จัดงาน สยามดารา สตาร์ส ปาร์ตี้ 2008 ในเย็นวันจันทร์ที่ 30 มิ.ย. 2551 ณ บาร์ยันที แม็กซ์ เพื่อมอบรางวัลอันทรงเกียรติแก่บุคคลในวงการบันเทิง โดยคัดเลือกสุดยอดแห่งปีของดารา, นักร้อง, ละคร, ภาพยนตร์, พิเศษเปิดให้แฟนๆ ผู้อ่านสยามดาราได้ร่วมโหวตว่าใครจะเป็นสตาร์เซ็กซี่, ละครยอดฮิต และภาพยนตร์ไทยยอดเยี่ยม พร้อมกับลุ้นของรางวัลมากมายอีกด้วย โดยรางวัลเกียรติยศนั้นทางคณะกรรมการคัดเลือกจากกอง บ.ก. สยามดารา โดยมีหลักเกณฑ์พิจารณาผลงานในรอบขวบปีที่ผ่านมา (ครึ่งหลังของปีพ.ศ. 2550 - ครึ่งแรกของปีพ.ศ. 2551) ได้พิจารณาว่าสมควรให้มีทั้งหมด 19 รางวัล ดังนี้
เทศกาลภาพยนตร์โลกแห่งกรุงเทพฯ
เทศกาลภาพยนตร์โลกแห่งกรุงเทพฯ () เป็นเทศกาลภาพยนตร์ที่จัดขึ้นในกรุงเทพมหานคร เริ่มจัดเมื่อปี 2546 โดยเนชั่นมัลติมีเดียกรุ๊ป โดยกำหนดจัดงานในช่วงปลายเดือนตุลาคมถึงต้นเดือนพฤศจิกายนของทุกปี
บัณฑิตหน้าใส หัวใจว้าวุ่น
บัณฑิตหน้าใส หัวใจว้าวุ่น (ฮันกึล: 성균관 스캔들, ซองคยุนกวัน ซือแกนดึล) เป็นละครโทรทัศน์แนวย้อนยุคปนโรแมนติกคอมเมดี้ มีที่มาจากนิยายเรื่องหนึ่งที่ชื่อว่า "The Lives of Sungkyunkwan Confucian Scholars" เขียนโดย จอง อึนกวอล ซึ่งนำมาเขียนเป็นบทละครโดยคิมแทฮี กำกับโดย คิม วอนซอก และ ฮวาง อินฮยอก ออกอากาศทางสถานีโทรทัศน์ KBS2 ทุกวันจันทร์และอังคาร เวลา 21.55 น. ตั้งแต่วันจันทร์ที่ 30 สิงหาคม ถึงวันอังคารที่ 2 พฤศจิกายน พ.ศ. 2553 มีความยาว 16 ตอน ส่วนในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันเสาร์-อาทิตย์ เวลา 09:15 – 11.00 น. ระหว่างวันเสาร์ที่ 6 สิงหาคม ถึงวันอาทิย์ที่ 25 กันยายน พ.ศ. 2554
ละครเรื่องนี้ได้รับกระแสตอบรับเป็นอย่างดีในประเทศเกาหลีใต้ ประเทศไทย และประเทศอื่นในเอเชียตะวันออกเฉียงใต้ โดยเฉพาะคู่ของยู อาอิน และซง จุงกิ ที่ได้รับรางวัล Best Couple Award จากสถานีโทรทัศน์ KBS2 และปาร์ค ยูชอน ที่ประสบความสำเร็จอย่างมาก 
คิม ยุนฮี หญิงสาวผู้ตกยาก ต้องปลอมเป็นชายเพื่อรับจ้างการสอบเข้าซองคยุนกวาน ที่เป็นมหาวิทยาลัยชื่อดังในสมัยโชซอนแหล่งอบรมบัณฑิตผู้ซึ่งจะสำเร็จการศึกษาและออกมาเป็นขุนนางรับใช้บ้านเมืองและประชาชน เพราะเธอต้องหาเงินเลี้ยงแม่ และคิม ยุนชิก น้องชายของเธอที่มีเจ็บป่วยตลอดเวลา ในการสอบครั้งนี้ทำให้เธอได้พบกับอี ซอนจุน ลูกชายรัฐมนตรีฝ่ายซ้ายแห่งราชสำนัก ซอนจุนเป็นคนซื่อตรง ยึดถือความถูกต้องเป็นที่สุด เขาจับได้ว่ายุนฮีโกงการสอบ ยุนฮีจึงหลบหนีไป แต่ว่าซอนจุนก็รู้สึกประทับใจในความสามารถของยุนฮี เขาพยายามตามหาเธอและให้เธอเข้าสอบอีกครั้ง ในที่สุดทั้งคู่ก็สอบผ่านและได้เข้าเรียนในซองคยุนกวาน โดยยุนฮี ต้องปลอมตัวเป็นชายและใช้ชื่อคิม ยุนชิก เพื่อเข้าเรียนในซองคยุนกวาน
ฮา อินซู ลูกชายของท่านรัฐมนตรีกลาโหม ไม่ค่อยชอบหน้าซอนจุนและยุนชิกสักเท่าไหร่ ฮา อินซู จึงวางแผนที่จะกำจัดน้องใหม่ทั้งสอง ในขณะที่ซอนจุนและยุนชิกกลายเป็นเพื่อนรักกัน และยังนอนร่วมห้องเดียวกันอีกด้วย อย่างไรก็ตามมุน แจชิน เพื่อนสนิทอีดคนหนึ่งของทั้งคู่รู้ความจริงว่าคิม ยุนชิกเป็นผู้หญิง ความรู้สึกเดิมที่เคยมีก็เปลี่ยนไป ซอนจุนเองก็รู้สึกแปลกๆ กับคิม ยุนชิก เช่นกัน พร้อมกันนั้นเองกู ยงฮา เพื่อนสนิทอีกคนหนึ่งเริ่มสงสัยว่าลี ซอนจุน และมุน แจชิน แอบชอบคิม ยุนชิก จึงวางแผนลองใจทั้งคู่ เป็นเหตุทำให้ยุนชิกและซอนจุนผิดใจกัน เพื่อที่จะได้รู้ความรู้สึกที่แท้จริงและคลี่คลายเหตุการณ์ที่ยุ่งเหยิงในซองคยุนกวานในขณะนั้น ทั้งคู่ต้องฟันฝ่าอุปสรรคอีกมากมาย
2013 บิลบอร์ด มิวสิก อวอร์ด
2013 บิลบอร์ด มิวสิก อวอร์ด () เป็นรางวัลแห่งวงการดนตรีอเมริกัน ที่จัดขึ้นโดยนิตยสารเกี่ยวกับอุตสาหกรรมเพลงในอเมริกา "บิลบอร์ด" ซึ่งงานประกาศผลรางวัลจัดขึ้นที่ เอ็มจีเอ็ม แกรนด์ การ์เด้น อารีนา (MGM Grand Garden Arena) ในนครลาสเวกัส รัฐเนวาดา ประเทศสหรัฐอเมริกา จัดขึ้นในวันที่ 19 พฤษภาคม พ.ศ. 2556 ถ่ายทอดสดผ่านทางเอบีซี โดยมีพิธีกรประจำงานคือ "เทรซี มอร์แกน" ซึ่งผู้ที่ได้รับรางวัลศิลปินแห่งปีได้แก่ "เทย์เลอร์ สวิฟต์" และยังเป็นผู้ที่ได้รับรางวัลเยอะที่สุดในปีนี้ด้วย ด้วยรางวัลทั้งหมด 8 รางวัลจากการเสนอชื่อเข้าชิงทั้งหมด 11 รางวัล นอกจากนี้ยังมีการมอบรางวัลสาขาใหม่คือ "รางวัลบิลบอร์ดไมล์สโตน" (Billboard Milestone Award) สนับสนุนโดย เชฟโรเลต ซึ่งผู้ที่ได้รับรางวัลนี้คือ "จัสติน บีเบอร์"
งานประกาศผลรางวัลของ 2013 บิลบอร์ด มิวสิก อวอร์ด จัดขึ้นที่เอ็มจีเอ็ม แกรนด์ การ์เด้น อารีนา ในวันที่ 19 พฤษภาคม พ.ศ. 2556 มีศิลปินจำนวนมากมาร่วมเดินพรมน้ำเงิน (Blue Carpet) ซึ่งแตกต่างจากงานอื่น ๆ ที่นิยมเดินพรมแดง งานประกาศผลรางวัลดำเนินเรื่องโดย เทรซี มอร์แกน นักแสดงตลกชาวอเมริกัน เริ่มด้วยการโชว์ของ บรูโน มาร์ส ก่อนที่จะเป็นการประกาศรางวัลสาขาแรกและสาขาถัด ๆ ไป โดยมีการแสดงจากศิลปินหลายคนที่ให้น่าสนใจเช่นเดียวกับการประกาศผลรางวัล เช่น เทย์เลอร์ สวิฟต์, จัสติน บีเบอร์, คริส บราวน์, เจนนิเฟอร์ โลเปซ และนิกกี มินาจ การประกาศผลรางวัลในงานนั้นประกาศเพียงแค่ 14 สาขา ได้แก่ รางวัลศิลปินแห่งปี, รางวัลศิลปินหน้าใหม่แห่งปี, รางวัลบิลบอร์ดไมล์สโตน, รางวัลศิลปินชายยอดนิยมแห่งปี, รางวัล Top Radio Songs Artist, รางวัล Top Billboard 200 Album, รางวัลศิลปินทัวร์แห่งปี, รางวัล Icon Award, รางวัลศิลปินเพลงร็อคแห่งปี, รางวัลเพลงอิเล็กทรอนิกส์แดนซ์แห่งปี, รางวัลศิลปินเพลงสตรีมมิงยอดนิยม (วิดีโอ), รางวัลเพลงแร็ปแห่งปี, รางวัลเพลงดิจิตอลแห่งปี และรางวัลศิลปินเพลงแร็ปแห่งปีหมายเหตุ: ผู้ที่ได้รับรางวัล จะเน้นด้วย "ตัวหนา"
รถไฟใต้ดินเซินเจิ้น
รถไฟใต้ดินเซินเจิ้น เป็นระบบขนส่งมวลชนในเมืองเซินเจิ้น ประเทศจีน เปิดให้บริการในวันที่ 28 ธันวาคม ค.ศ. 2004 เป็นเส้นทางรถไฟฟ้าแห่งที่หกในประเทศจีน มีจำนวน 5 เส้นทาง 137 สถานี ระยะทาง
สกายเทรน (แวนคูเวอร์)
สกายเทรน เป็นเส้นทางรถไฟฟ้าในเมืองแวนคูเวอร์ ประเทศแคนาดา ปัจจุบันมีระยะทาง และใช้ระบบอัตโนมัติ นอกจากนี้ยังสะพานขึงเฉพาะรถไฟฟ้าที่ยาวที่สุดในโลกอีกด้วย
ปัจจุบันมีจำนวน 47 สถานีในสามเส้นทาง โดยสายเอ็กซ์โปและมิลเลนเนียม ดำเนินการโดยบริษัท British Columbia Rapid Transit ภายในการควบคุมของ TransLink และสายแคนาดา ดำเนินการโดยบริษัทเอกชน ProTrans BC under ภายในการควบคุมของ TransLink
อาณานิคมสิงคโปร์
อาณานิคมสิงคโปร์ หมายถึง ประวัติศาสตร์สิงคโปร์หลังปี พ.ศ. 2489 จักรวรรดิญี่ปุ่นยอมจำนนต่อฝ่ายสัมพันธมิตรเมื่อสงครามโลกครั้งที่สองยุติ จนถึงปี พ.ศ. 2499 เมื่อสิงคโปร์ได้รับสิทธิปกครองตนเองภายในบางส่วน ในปี พ.ศ. 2502 อังกฤษได้ยกเลิกตำแหน่งผู้ว่าราชการอาณานิคมสิงคโปร์ เพื่อให้สิงคโปร์ ปกครองตนเองได้มากขึ้น และจนกระทั่งในปี 2506 สิงคโปร์ได้รวมดินแดนกับมลายา กลายเป็นส่วนหนึ่งของประเทศมาเลเซีย เมื่อวันที่ 16 กันยายน พ.ศ. 2506 จึงทำให้การปกครองสิงคโปร์ของสหราชอาณาจักร สิ้นสุดลงเป็นการถาวรในวันดังกล่าว
รถไฟใต้ดินโซเฟีย
รถไฟใต้ดินโซเฟีย (, translit. "Sofiysko metro") เป็นเส้นทางรถไฟฟ้าในกรุงโซเฟีย ประเทศบัลแกเรีย เริ่มดำเนินการตั้งแต่วันที่ 28 มกราคม ค.ศ. 1998 ปัจจุบันมีสองเส้นทาง 27 สถานี ระยะทาง
การรถไฟเกาะสแตเทน
การรถไฟเกาะสแตเทน (SIRTOA) หรือ SIR เป็นเส้นทางรถไฟฟ้าบนเกาะสแตเทน ในนครนิวยอร์ก สหรัฐอเมริกา เปิดให้บริการตลอด 24 ชั่วโมง ใช้รถไฟฟ้ารุ่น R44SI จำนวน 63 คัน ดำเนินการโดย New York City Transit Authority บริษัทจ้างของ Metropolitan Transportation Authority อย่างไรก็ตาม ไม่มีเส้นทางรถไฟฟ้าเชื่อมระหว่างเกาะนี้กับรถไฟใต้ดินนครนิวยอร์ก ปัจจุบันมี 1 เส้นทาง
นางาตาโจ
นางาตาโจ () เป็นย่านหนึ่งในแขวงชิโยดะ ประเทศญี่ปุ่น เป็นสถานที่ตั้งของสภานิติบัญญัติแห่งชาติ และบ้านพักนายกรัฐมนตรี
เดียร์น่า ฟลีโป
เดียร์น่า ฟลีโป เกิดเมื่อวันที่ 11 สิงหาคม พ.ศ. 2537 เป็นนักแสดงลูกครึ่งไทย-ฝรั่งเศส สังกัดสถานีวิทยุโทรทัศน์ไทยทีวีสีช่อง 3
เดียร์น่า ฟลีโป เกิดที่จังหวัดอุดรธานี มีพี่น้องฝาแฝดชาย-หญิง ชื่อ แม็กซิม จบการศึกษาระดับประถมศึกษา-มัธยมศึกษา ที่โรงเรียนดอนบอสโกวิทยา ระดับมัธยมตอนปลาย ที่โรงเรียนอุดรพิทยานุกูล ปัจจุบันสำเร็จการศึกษาระดับปริญญาตรี คณะมนุษยศาสตร์ ศิลปศาสตรบัณฑิต "ศศ.บ." (ภาษาไทย) ได้รับเกียรตินิยมอันดับ 2 มหาวิทยาลัยเกษตรศาสตร์ วิทยาเขตบางเขน เมื่อวันจันทร์ ที่ 20 พฤศจิกายน พ.ศ. 2560
รถไฟใต้ดินสตอกโฮล์ม
รถไฟใต้ดินสตอกโฮล์ม () เป็นเส้นทางรถไฟใต้ดินในกรุงสตอกโฮล์ม ประเทศสวีเดน เปิดให้บริการในปี ค.ศ. 1950 ปัจจุบันมีจำนวน 100 สถานี โดยเป็นสถานีใต้ดิน 47 สถานี และยกระดับ 53 สถานี มีจำนวน 10 เส้นทาง จัดได้เป็นกลุ่มสาย 3 กลุ่ม ได้แก่ กลุ่มสายสีน้ำเงิน แดง และเขียว ระยะทางทั้งหมด
รถไฟใต้ดินเซาเปาลู
รถไฟใต้ดินเซาเปาลู () หรือที่นิยมเรียกว่า เมโตร () เป็นเส้นทางรถไฟฟ้าขนาดใหญ่ในเมืองเซาเปาลู เมืองใหญ่สุดในประเทศบราซิล เป็นเส้นทางรถไฟฟ้าที่ใหญ่เป็นอันดับสองในทวีปอเมริกาใต้ ปัจจุบันมีระยะทาง จำนวน 5 เส้นทาง 64 สถานี จำนวนผู้โดยสาร 2.999 ล้านคนต่อวัน
ปาเลสไตน์ในอาณัติ
ปาเลสไตน์ในอาณัติ (; '; ', where "EY" indicates "Eretz Yisrael") เป็นหน่วยภูมิรัฐศาสตร์ ภายใต้การดูแลของสหราชอาณาจักร ในส่วนที่เป็นเขต จักรวรรดิออตโตมัน และ ซีเรียตอนใต้ ภายหลังจากสงครามโลกครั้งที่ 1 ระหว่าง พ.ศ. 2463 จนถึง พ.ศ. 2491
รถไฟใต้ดินไทเป
รถไฟใต้ดินไทเป หรือ MRT หรือ Taipei Rapid Transit System เป็นระบบขนส่งมวลชนขนาดใหญ่ในกรุงไทเป ประเทศไต้หวัน ก่อสร้างโดย Department of Rapid Transit Systems (DORTS) ดำเนินการโดย Taipei Rapid Transit Corporation (TRTC) มีจำนวน 99 สถานี ระยะทาง ผู้โดยสาร 1.78 คนต่อวัน (ธันวาคม 2012) เป็นระบบขนส่งมวลชนแห่งแรกของประเทศ เริ่มดำเนินการในปี ค.ศ. 1996 ช่วยบรรเทาปัญหาการจราจรติดขัดในนคร
นี่คือเส้นทางที่กำลังก่อสร้าง
รายชื่อเส้นทางโครงการ
วอร์มะชีน
วอร์แมชชีน () หรือ นาวากาศเอก เจมส์ รูเพิร์ต "โรดดีย์" โรดส์ () เป็นตัวละครการ์ตูนซูเปอร์ฮีโรจากมาร์เวลคอมิกส์ ปรากฏตัวครั้งแรกในชื่อเจมส์ โรดส์การ์ตูนเรื่อง "Iron Man" ฉบับที่ 118 (มกราคม 1979)
วอร์มะชีนปรากฏตัวในจักรวาลภาพยนตร์มาร์เวลในภาพยนตร์ได้แก่มหาประลัยคนเกราะเหล็ก, มหาประลัยคนเกราะเหล็ก 2, มหาประลัยคนเกราะเหล็ก 3, , ,
รถไฟใต้ดินทบิลิซี
รถไฟใต้ดินทบิลิซี (, "Tbilisis Metropoliteni") เป็นเส้นทางรถไฟฟ้าในกรุงทบิลิซี ประเทศจอร์เจีย เปิดให้บริการเมื่อวันที่ 11 ธันวาคม ค.ศ. 1966 เป็นเส้นทางรถไฟฟ้าแห่งที่ 4 ในอดีตประเทศของสหภาพโซเวียต
นิ้วก้อย กรรณิการ์
นิ้วก้อย กรรณิการ์ เกิดวันที่ 18 กุมภาพันธ์ พ.ศ. 2534
เป็นร้องเพลงลูกทุ่งหญิง สังกัดค่าย แกรมมี่โกลด์ ในเครือ จีเอ็มเอ็ม แกรมมี่ หนึ่งในนักร้องกลุ่ม น้องใหม่ไต่ดาว โครงการ 1 รวมดาวที่ราบสูง เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง มื้อใด๋สิมา,ฝนฮวยดอกจาน,ที่รักจ๋า และ รักนอกหัวใจ
นิ้วก้อย กรรณิการ์ มีชื่อและนามสกุลจริงว่า กรรณิการ์ แสนทวีสุข เกิดวันที่ 18 กุมภาพันธ์ พ.ศ. 2534 ที่บ้านนาราชควาย อำเภอเมืองนครพนม จังหวัดนครพนม กรรณิการ์มีนิสัยรักการร้องเพลง การร่ายรำมาตั้งแต่เด็ก ผ่านเวทีการประกวดร้องเพลงแถบหัวเมืองลุ่มน้ำโขง จนเป็นที่รู้จัก อ.อ้วน อวบอั๋น (ตฤน ศุภโชคอุดมชัย) เห็นแววนำมาฟูมฟักและตั้งให้เป็น นิ้วก้อย กรรณิการ์ อ.เสน สิบแสน เขียนเพลง มื้อใด๋สิมา ให้ลองบันทึกเสียง ครูสลา คุณวุฒิประทับใจเมื่อได้ฟัง จึงถูกวางให้เป็นน้องใหม่ไต่ดาวอีกคน
อัลบั้มพิเศษ รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 23 ศิลปิน มาร่วมถ่ายทอด 11 บทเพลงเพลงที่คนบอกว่าใช่ ซึ่งเป็นบทเพลงที่เคยโด่งดังในแบบฉบับศิลปินเดี่ยว กลับมาสร้างใหม่ ให้ร้องตามกันได้เป็นคู่ พร้อม 1 บทเพลงขึ้นมาใหม่ อีกหนึ่งบทเพลงคือ เพลง ขอบคุณเธอที่ให้ใจอัลบั้มพิเศษ เส้นทางสายคิดฮอด เป็นการรวม 10 ศิลปินจากแผ่นดินอีสาน และอัลบั้มนี้เป็นละครเพลงครั้งแรกของวงการลูกทุ่ง ได้ ครูสลา คุณวุฒิ เป็นผู้กำกับและดูแล นำโดย ต่าย อรทัย,ไผ่ พงศธร,มนต์แคน แก่นคูน,ข้าวทิพย์ ธิดาดิน,เอิ้นขวัญ วรัญญา,ศร สินชัย,เสถียร ทำมือ,มด อุบลมณี,ก้านตอง ทุ่งเงิน และ นิ้วก้อย กรรณิการ์
อัลบั้มพิเศษ น้องๆ ร้องเพลงพี่นาง เป็นอัลบั้มที่นำเพลงเก่าของ ศิริพร อำไพพงษ์ มาขับร้องใหม่โดยศิลปินลูกทุ่งหญิงรุ่นน้อง ของค่าย แกรมมี่ โกลด์ นำโดย ต่าย อรทัย,เอิร์น สุรัตน์ติกานต์,เปาวลี พรพิมล,รัชนก ศรีโลพันธุ์,ดอกอ้อ ทุ่งทอง,ก้านตอง ทุ่งเงิน,ข้าวทิพย์ ธิดาดิน,นิ้วก้อย กรรณิการ์ และ เอิ้นขวัญ วรัญญา ซึ่งอัลบั้มนี้มี 2 ชุด นิ้วก้อย กรรณิการ์ อยู่ชุดที่ 2